Kollej bitiruvchilarini ishga joylashtirish masalasi » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » Kollej bitiruvchilarini ishga joylashtirish masalasi\n21-10-2013 10:37 Yangiliklar, Bo`sh ish o`rinlari\nКоллеж битирувчиларини ишга жойлаштириш - мамлакатимиз\nтараққиётининг муҳим омили\nБугун касб-ҳунар коллежлари битирувчиларини ихтисоси бўйича иш билан таъминлаш вазифаси шаҳримизда ҳам устувор йўналишларидан биридир.\nМаълумотларга қараганда, шаҳримиз аҳолисининг 60 фоизидан ортиғини ёшлар ташкил қилади. Демак, бугун уларни иш билан таъминлаш масаласи Навоий шаҳрининг тараққий этишида ҳал қилувчи муҳим аҳамият касб этади. Мазкур вазифанинг Юртбошимиз томонидан муҳим даражага кўтарилганлиги ҳам бежизга эмаслиги, ёшларимизни бандлигини таъминлаш борасида барчамиз бирдек масъул эканлигимизни чуқур ҳис этиб, уларнинг тақдирига бефарқ бўлмаслигимизни тақозо этади.\nШу ўринда "Хўш, бу борада шаҳримизда қандай ишлар амалга оширилмоқда?” деган савол туғилиши табиийдир. Бу борада эътиборга молик ишлар ҳам оз эмас. Шаҳримизда меҳнат бозорида иш топишга қийналган ёшлар бандлигини таъминлашнинг тизимли мониторинги мунтазам юритилмоқда. Битирувчилар корхона ва ташкилотларга уч томонлама "корхона-коллеж-ўқувчи” шартномалари асосида бириктирилмоқда. Бундан ташқари коллеж битирувчиларининг иш излаш вақтини камайтириш мақсадида шаҳар Бандликка кўмаклашиш ва аҳолини ижтимоий муҳофаза қилиш маркази билан ҳамкорликда бўш иш ўринлари ярмаркалари ўтказилмоқда.\nЛекин бу борада ҳам бир қатор муаммолар йўқ эмас. Яъни куннинг долзарб мавзуси бўлмаганида ушбу масала эсга олинмаган бўлар эди.\nМасаланинг яна бир томони шундаки, аслида, ҳар бир давлатда айрим соҳаларда олий маълумотлиларга талаб катта бўлади. Баъзи соҳаларда эса айнан шу мутахассисликка таълим олганлар жуда кўпчиликни ташкил этгани боис, эҳтиёж унчалик сезилмайди. Масалан, биргина Навоий тиббиёт коллежини сўнгги 5 йил давомида 5306 нафар ўғил-қиз тамомлади. Бу эса меҳнат бозорида бир хил турдаги ихтисосликка эга бўлган кадрларнинг кўпчиликни ташкил этишига, шунингдек, етарли даражада эҳтиёж бўлмаганлиги сабабли битирувчиларнинг аксарияти бошқа ихтисослик бўйича меҳнат қилишига сабаб бўлмоқда.\nШу ўринда "Хўш, модомики, эҳтиёж йўқ экан, ихтисосликка қараб коллежларда қабул режаси шунга мувофиқлаштирилган ҳолда тузилса бўлмайдими?” деган савол туғилади.\nЁки "Номига ўқувчини иш билан таъминлаш лозимми?...”, "Уч томонлама шартномалар хўжакўрсинга тузилаяптими?...”\nБугунги кунда барча раҳбарларни ҳам битирувчиларнинг келажаги учун етарлича қайғурмоқда деб айтиб бўлмайди. Аксарият уч томонлама шартнома имзолаган корхона ва ташкилотларнинг раҳбарлари ушбу масалага эътиборсизларча муносабатда бўлиб, бу борадаги масъулиятни тегишли даражада ҳис қилмасдан, шартнома шартларини лозим даражада бажармасдан келишмоқда. Бу эса коллеж битирувчиларининг бекор ва назоратсиз қолишларига, шаҳримизда турли хил салбий оқибатларнинг кўпайишига сабаб бўлмоқда.\nКоллежни тамомлаб чиқаётган ўқувчининг шахс сифатида шаклланиши, фикрлаш доираси кенгайиши, етук мутахассис бўлиб жамиятда ўз ўрнини топиши ҳамма учун бирдек муҳим. Зеро бу ишга, "қандай қилиб бўлса ҳам ёки номига ўқувчини иш билан таъминлаш лозим" деб қарамаслик керак. Баъзан айрим ота-оналарнинг эътиборсизлиги, фарзандларини касб-ҳунар ўрганишга тўғри йўналтирмаганлари натижасида ҳам кўпгина муаммолар келиб чиқаётганини тан олишимиз керак, албатта. Касб-ҳунарсиз, бекор қолган ёш йигит ёки қиз нима қилиб бўлса ҳам пул топиш илинжида нотўғри йўлларга кириб кетиши мумкин. Ахир ёшлар юрт келажаги экан, бу ҳақда - энг аввало, ота-она, шунингдек, педагог, мураббийлар қайғуриб, олдиларидаги масъулиятини янада тўла ҳис этсалар яхши бўларди.\nҲар йили шаҳримиздаги касб-ҳунар коллежларини минглаб ўқувчи битирар экан, улардан бир қисми ўқишни давом эттириш учун олий ўқув юртларига ҳужжат топширишса, қолганларидан эса меҳнат фаолиятларини бошлашлари талаб этилади. Бекорчилик, назоратсиз қолиш, билимсизлик эса ҳар қандай салбий оқибатларга олиб келиши мумкин.\nШундай экан, аввало битирувчини ишга жойлаштириш борасида тузилаётган уч томонлама шартномаларни ҳам хўжакўрсинга тузилмаслигини олдини олиш, уч томонлама шартнома имзолаб келаётган раҳбарлардан эса ҳар бир коллеж битирувчиларига ўз фарзандидек муносабатда бўлишларини сўрашимиз керакдир.\nМаълумот учун: 2012-2013-ўқув йилида Навоий шаҳридаги касб-ҳунар коллежларини 4484 нафар (1972 нафари 44 фоизи қизлар) битирувчилар тамомлаб, ушбу битирувчилардан 4399 нафари (98,1 фоизи) билан уч томомонлама шартномалар имзоланди. Мазкур уч томонлама шартнома имзолаган коллеж битирувчиларидан 3054 нафари бугунги кунда аниқ иш ўринларига ишга жойлаштирилди. 210 нафари эса олий таълим муассасаларига ўқишга қабул қилинди. Келгусида тадбиркорлик фаолияти билан шуғулланишлари учун бугунги кунда 2012-2013-ўқув йили коллеж битирувчиларидан 110 нафарига 1007,6 млн.сўм миқдорида тижорат банкларидан кредитлар берилди.\nиқтисодиёт ва ижтимоий\nЯхёев Шерзод Алиқулович


АҚШ фикридан қайтди: Қўшинларини Суриядан олиб чиқмайдиган бўлди - Халқ сўзи\nАҚШ фикридан қайтди: Қўшинларини Суриядан олиб чиқмайдиган бўлди\n18:20 01 Май 2018 Дунё\nАҚШ ўз қўшинлари Суриядан ушбу давлатдаги қарама-қаршилик сиёсий жиҳатдан тартибга солинмагунча олиб чиқиб кетилмаслигини билдирди.\nБу ҳақда АҚШ мудофаа вазири Жеймс Мэттис журналистлар билан ўтказилган матбуот анжуманида маълум қилди.\nЖеймс Мэттис бу борада олдинга юриш масаласини муҳокама қилиш учун Вашингтонда БМТнинг Сурия бўйича махсус элчиси Стаффан де Мистура билан учрашиши кераклигини билдирган.\nВазир элчи билан Сурияни тартибга солиш бўйича Женева процесси қайси босқичда эканлиги, шу бўйича қандай кўмак бериш мумкинлиги кўриб чиқилишини таъкидлаган.\nЎз навбатида, Сурия муаммоси АҚШ мудофаа вазири хавфсизлик соҳаси ва жанговар ҳолатда дуч келган энг мураккаб вазият эканлигини тан олган.\nАҚШ мудофаа идораси раҳбари ўз давлати Яқин Шарқ минтақасидаги барча давлатлар билан Сурияга олиб кириш учун контингент шакллантириш имкониятлари устида ишлаётганини тасдиқлаган. “Бундай саъй-ҳаракатлар Сурияни барқарор қилишга қаратилгандир”, — деди Жеймс Мэттис.\nМаълумот ўрнида айтиб ўтамиз бироз олдин АҚШ ўз қўшинларини Суриядан олиб чиқишини билдирган эди.


Ҳайдовчидан талаб этиладиган ҳужжатлар тартибига муҳим ўзгартиришлар киритилди - EFFECT.UZ\n. 13:05 | 24.08.2021\n“Йўл ҳаракати хавфсизлиги соҳасида давлат хизматлари кўрсатиш тартиб-таомилларини соддалаштириш чора-тадбирлари тўғрисида”ги Ҳукумат қарори қабул қилинди.\nTeglar:ДЙҲХХ, ЙПХ, Ўзбекистон\nОлимпиададаги сценарий такрорланди. Паралимпиада очилишидаги байроқдор ҳам ўзгарди\nТарихий кун! Ўзбекистон байроғи космосни забт этди


20:44 / 12.09.2018 | Nargiz | 1685\nАссалому аликум! Мен беш вақт намозни кўп бўлмади бошлаганимга. Эшитишм бўйича бемор одам таяммум қилиб номоз ўқиса бўлади деб эштдим. Менда битта оёғимда артрит касаллиги бор. Мен таяммум қилиб намоз ўқисам таҳоратга ўтадими?\n- Ва алайкум ассалом! Яра ва чечак касаллиги учун таяммум қилишнинг ҳукми\nСавол: Бирор кишининг қўли ё оёқларида қўтир ё чипқон бўлса ва сув зарарли бўлса, у киши таҳорат ё ғусул ўрнига таяммум қила оладими?\nЖавоб: Агар таҳорат аъзолари (юз, икки қўл, икки оёқ)дан аксариятига яра тошиб кетган бўлса, таяммум қилишга рухсат берилган. Акс ҳолда соғлом аъзоларини ювиб, яраларига масҳ тортади. Ғусулда ҳам ушбу ҳукм мавжуд. Лекин, ғусулда аъзоларнинг адади ўрнига баданнинг ўлчовига эътибор қаратилади. Агар баданининг яримидан зиёдаси яра бўлса, таяммум қилади. Агар баданининг ярми ё камроқ қисми яра бўлса, яра жойларини масҳ қилади. Соғлом аъзоларни юваётганда жароҳатланган аъзоларга сув етиш хавфи бўлса ё сув жароҳатланган аъзоларни сувдан сақлашни иложи бўлмаса, соғлом аъзолар ҳам шикастланган аъзолар ҳукмида бўлади (Аҳсанул фатаво. Ж II. Б. 58, Раддул муҳтор. Ж I. Б. 237).\nМасала: Агар яра ё бинт устига масҳ тортиш мумкин бўлмаса, таяммум қилиш дуруст (Фатаво дорул улум. Ж I. Б. 246, Раддул муҳтор. Ж I. Б. 258).\nМасала: Агар икки қўлда чипқон бўлса ва унга сув тегиши зарарли бўлса, таяммум қилиш дуруст. Агар бирор таҳорат олдириб қўядиган киши бўлса, таяммум қилиш ихтилофлидир. Рожиҳ ва эҳтиётлироғи таяммумни жоиз эмаслиги (Аҳсанул фатаво. Ж II. Б. 56, Раддул муҳтор.Ж. I. Б. 238).\nМасала: Бутун юзда ҳусун бузар бўлса ва уларда қон, йиринг бўлса, сув теккандан сўнг ҳусунбузарлардан қон чиқса, шу даражада машаққат бўлсаки, масҳ қилиш ҳам мумкин бўлмаса, бас бундай вақтда таяммум қилишга рухсат берилади (Оп ке масаил. Ж. III. Б. 65, Тафсилу мазоҳиру ҳаққ. Ж. I. Б. 275).\nМасала: Бир кишини баданинг ярмидан кўп қисми яра ё чечак бўлса, ювиниш вожиб бўлмайди. Бундай вақтларда таяммум қилинади (Беҳишти зивар. Ж. I. Б. 67, Муния. Б. 22).\nМасала: Баданнинг баъзи-баъзи қисмига яра тошган ё чечак чиққан бўлса, таяммум қилиш жоиздир. Тананинг баъзи-баъзи жойига яра тошмай, балки ярмидан кўпроғига яра чиқса, ғусул ўрнига таяммум қилинади. Соғлом аъзоларни ювиш шарт эмас. Агар тўрт аъзодан фақат биттаси соғлом бўлса, таҳорат ўрнига таяммум қилиш жоиз. Соғлом аъзони ювишга зарурат йўқ. Масалан, юзи соғлом, лекин қўли, оёғи ва бошида яра бор бўлса, таҳорат ўрнига таяммум қилади. Юзини ювиш зарур эмас. Шунингдек, қўл, оёқ ва юзда яра бўлса, лекин боши соғлом бўлса, таяммум қилиш жоиз. Бу ўринда ҳам бошга на масҳ тортади, на ювади.\nҚоида: Таҳорат аъзоларида адад эътибордир. Шу боис бир ё икки аъзо жароҳатланса, таҳорат олиш лозим. Бу ҳолда соғлом аъзолар ювилиб, шикастланган жойларга масҳ тортилади. Агар уч аъзо жароҳатланган бўлса, таҳорат ундан соқит бўлади ва таҳорат ўрнига таяммум қилади. Шу билан бир қаторда соғлом аъзони ҳам ювмайди. Ғусулда аъзолар сонига эмас, аксинча ўлчовга эътибор қаратилади. Агар танани ярмидан кўпини ювиш зарарли бўлса, таяммум жоиз. Аксинча бўлса, яъни танани аксарияти соғлом бўлиб, қолган қисми жароҳатланган бўлса, соғлом жойларини ювиб, жароҳатланган жойларига масҳ тортади. Демак, ғусулда аъзолар сонига эътибор берилмайди.\nҚаранг! Синасидан оёғигача яра бўлса, таяммум қилиш жоиз. Ваҳолангки, бу ўринда соғлом аъзолар (қўл, бурун, бош, қулоқ ва бошқалар) аксариятни ташкил қилади. Икки қўлни сувга солиш ва улар ёрдамида бошқа аъзоларни ювиш қатъиян мумкин бўлмаса, бундай ҳолатда таяммум қилинади. Албатта бу ўринда бошқа кишидан таҳорат қилдириб қўйиш учун ёрдам олиш яхшироқ. Тананинг соғлом қисмини ювиш, жароҳатланган жойларга зарар етказса, бас таяммум қилиш жоиз. Валлоҳу аълам!


Тўйиб ухламасликнинг организмга қандай зарарлари бор? - Zamin.uz\nТўйиб ухламасликнинг организмга қандай зарарлари бор?\nУйқу киши саломатлиги ва киши ўзини қандай ҳис қилишига таъсир кўрсатади. Тиниқиб ухламаслик ва унинг етарли бўлмаслиги турли муаммоларга олиб келиши мумкин.\nИштаҳа карнай бўлиши\nҚовурилган картошка, ширинлик ва бошқа зарарли овқатларни истеъмол қилишни исташ бекорга бўлмаслиги мумкин. Гап шундаки, уйқу етишмаганда организмда тўқлик гармони — лептин ишлаб чиқарилиши камаяди ва киши тўқликни ҳис қилмаслиги мумкин.\nРационингиз жойида ва сиз нафсингизни тийган тақдирда ҳам вазн йиғишингиз сабаби уйқу етишмаслиги билан боғлиқ бўлиши мумкин. Уйқусизлик метаболизмнинг ёмонлашиши: моддалар алмашинуви секинлашиб, организм эринчоқ бўлиб, ёғ тўплана бошлайди, ёғлар эса қорин ва бўксада йиғилади.\nАрзимаган нарсаларга ҳам асабийлашиш, баланд овозлар, транспорт кутиш кабилардан ҳам аччиқлансангиз, асаб тизими дам олишингиз кераклигига ишора қилаётган бўлиши мумкин.\nАвваллари кун давомида қилиниши керак бўлган ишлар ёдингиздан кўтарилмаган бўлса-ю, эндиликда калитни қаерга қўйганингизни ҳам эслай олмаслигингиз ҳам уйқусизлик билан боғлиқ. Гап шундаки, психикангиз фақат зарур нарсаларга диққат қаратиб, кераксиз нарсаларга эътибор қилмасликни маъқул билади.\nҚарор қабул қилишга қийналиш\nТанлов борасида бир фикрда тўхтала олмаслик ҳам бекорга эмас. Мия чарчагани ва дам олмагани сабаб бир тўхтамга кела олмаслик мумкин.\nСтол қиррасига урилиб кетиш, қаҳва ичаётганда тўкиб юбориш, телефонни қўлдан тушиб кетиши кабилар уйқусизлик сабаб мотор функцияси сусайиши, бунинг оқибатида эса диққат бузилиши билан боғлиқ бўлиши мумкин.\nЙиғлоқи бўлиб қолиш\nАрзимаган нарсаларга кўз ёш тўкиш, йиғлоқи бўлиб қолиш ҳам уйқусизликка хос симптомлардан.\nУйқу вақтида организмда иммунитетни мустаҳкамлайдиган модда — ситокин ишлаб чиқарилади. Уйқусизлик сабаб эса кишида шамоллаш ва касалликлар қайталаниши мумкин.\nКўриш қобилиятининг сусайиши\nБирор предмет ёки буюмни кўришга қийналиш, кўриш учун кўзни қисиб қараш ҳам уйқусизлик сабаб кўз мушакларининг тикланишга қийналиши билан боғлиқ. “Замин” янгиликларини “Facebook”да кузатиб боринг\nЯнгиликлар » Ҳаёт тарзи » Тўйиб ухламасликнинг организмга қандай зарарлари бор?


Ньигес учун "Ювентус" ҳам курашга қўшилди\n5 июнь, 2021, 12:53\nТеглар:Сауль Ньигес | Атлетико | Ювентус\n"Атлетико" ярим ҳимоячиси Сауль Ньигес жорий ёзги трансферлар даврида клубини ўзгартириши мумкин. 26 ёшли испаниялик футболчи "матрасчилар" сафини тарк этиши мумкин бўлган футболчилар қаторига киради.\nCalciomercato нашри тарқатган хабарга кўра, Саулга "Ювентус" жиддий қизиқиш билдирмоқда. Уни шахсан клуб раҳбарияти таркибда кўришни хоҳлаяпти. Бир неча кундан бери Турин клуби ушбу трансфер бўйича "Атлетико" билан алоқада бўлиб турибди.\nБироқ Мадрид клуби ярим ҳимоячи учун камида 70 миллион евро талаб қилмоқчилиги сабаб ушбу трансфер амалга ошиши қийин бўлиши мумкин.\nСауль учун "Ювентус"дан ташқари "Манчестер Юнайтед", ПСЖ ва "Бавария" клублари ҳам рақобат олиб бормоқда.\nНьигес ўтган мавсум Ла Лигада 33 ўйин ўтказди ва ўз ҳисобига иккита гол ва битта голли узатма ёздириб қўйди.\n"Бавария" "Атлетико" футболчиси учун 80 млн евро сарфламоқчи\nЧемпион футболчи қайси жамоани танлайди?\n"Ювентус" Дибалани "Атлетико" футболчисига алмаштирмоқчи


Милоддан аввалги III, милоднинг III-IV асрларига оид қабр топилди\nЖорий йилнинг 3-4 июнь кунлари соат тахминан 18:00 да Янгийўл тумани Маданият МФЙ Бахт қишлоғи, 35-уйда уйда яшовчи С.Абдуғаниеванинг яшаб турган жойи ҳовлисида чуқур қазилади. Қазиш ишлари олиб борилаётган вақтда у ерда қабр борлиги маълум бўлади. Бу ҳақда 4 июнь куни фуқаро С.Абдуғаниева Янгийўл туман ҳокимлиги ва ҳуқуқни мухофаза қилувчи орган ҳамда Тошкент вилояти Маданий мерос бошқармасига хабар берди.\nТошкент вилояти Маданий мерос бошқармаси, Янгийўл туман ҳокимлиги туман прокуратураси ва туман ИИБ бўлими ҳамда жамоатчилик вакиллари билан 05.06.2020 йил куни Янгийўл тумани Маданият МФЙ Бахт 35-уйда уйда яшовчи фуқаро С.Абдуғаниева мурожаати асосида фуқаронинг яшаб турган турар жой ҳовлисидан қазилган чуқурда қазишма ишлари олиб борилди.\nТадқиқот ишлари хулосасига кўра ушбу қабр “Қовунчи” маданиятига оид бўлиб, у милоддан аввалги III, милоднинг III-IV асрларига тегишли эканлиги қайд этилди. Қабрдан шу даврда яшаган одамларнинг суяк қолдиқлари (1 та скелет) ва 9 та турли ҳажм ва шаклдаги сопол буюмлар (бир донаси синиқ ҳолда), 1 дона аёллар мунчоғи қазиб олинди.\nУшбу буюмлар Янгийўл шаҳар “Усмон Юсупов” уй музейига далолатнома асосида топширилди.\nБарча хостлар ..... 1649129


ҚОРАҚАЛПОҒИСТОН – “Ўз уйимизга эгалик ҳуқуқини пулга сотиб оламизми?!”\n10 август 2020, Тошкент вақти: 04:04\nМЎЙНОҚ. “Қорақалпоғистон Республикаси Мўйноқ тумани “Ҳаким ота” ОФЙ аҳли номидан ёзмоқдамиз. Биз кўп йиллардан буён “Қизил жар” ширкат хўжалиги ҳудудидаги уйларда яшаб келамиз. Хўжалик 2009 йилга қадар Урганч ҳокимлиги тасарруфида бўлган ва кейин Мўиноқ ҳокимлиги захира ер фондига қайтарилган. 2018 йилда хўжалик “Қизил жар” МЧЖ сифатида қайта рўйхатдан ўтказилган. Мўйноқ ҳокимининг 2018 йилдаги 07/866-сонли қарори билан МЧЖ ҳудудида жойлашган 74 та тураржой, шунингдек, устахона, ёқилғи қуйиш шoхобчаси, ҳаммом ва молхонага бўлган мулк ҳуқуқи МЧЖ бошлиғи Т.Сагиндиков номига ўтказилди. МЧЖ раҳбари эса бизга ўз уйларимиз сотилишини айтди. Аҳоли норози бўлди, ахир, уйларни ўзимиз таъмирласак, коммунал тўловларини тўласак, шу тўғрими?\nУшбу масалада туман прокуратурасига шикоят қилдик. Прокуратура ҳокимнинг ноқонуний қарорини бекор қилиш ҳақида протест киритди ва ушбу ҳужжат бекор бўлди.\nАйни пайтда 74 та тураржойда 162 та оила яшаб келмоқда. Масъул идораларга мурожаат қилсак, масалани ҳал қилиш ўрнига турли важлар келтирмоқда. Кўп йиллардан буён яшаб келаётган уйларимизга эгалик ҳуқуқи берилишини сўраймиз”.\n(Бу хабар Озодликка 1 июль куни келди)


News FeedTopics 66 289Photos 138 607Videos 34 939Participants 200 204\n#Қойилееее Форсаж киносини кўп кўрган Дамасчи акамиз ГАИдан қочишни синдириб қўйдида ўзиям😳\nTELFONNI QAY XOLDA USHLAYSIZ...?\nАёлнинг гўзал сабри. Бир аёлнинг хожаси бошқа бир аёлга уйланибди. Аёл бундан хабар топгач, ўзини ҳеч нарса билмагандек тутиб юраверибди. Хожасига бўлган муомаласи ҳам илгаригидан афзал экан. Хуллас, 16 йилдан бери ҳурсандчиликда яшаб, ҳаётидан рози бўлиб келибди. "Қандай қилиб дейсизми?" Унда ҳикояни давомини ўқинг.. 16 йилдан сўнг, Аллоҳнинг иродаси ила умр йўлдоши вафот этибди. Мотам тугагач, хожасининг қариндош-уруғлари бир мавзуни айтиш мақсадида аёлнинг уйида йиғилишиб\nЙўқолган телефонни осон топиш усули\n*АЛЛОҲ уч нарсани "Чиройлилик" билан васф қилди: 1. Чиройли сабр. 2. Чиройли ҳажр (тарк этиш). 3. Чиройли кечириш. Бас, шикоят қилмасдан сабр қил. Озор бермасдан тарк эт. Танбеҳ бермасдан, койимасдан кечир. "Ховатир роқия журнали" саҳифасидан Рабия رابعة\nShohjahon Jorayev - Keraksan menga 2020 yil (Official Music Video)\nФаластинда юз берган мўжизани кўринг... Ҳар турли ҳийлалар билан оч қолдирилган фаластинликларга “балиқ ёмғири”ни ёғдирган Яратганга ҳамду санолар бўлсин.. Аллоҳу Акбар!\nНият қилганлар борми😍 Барча отаси борлар шундай совғалар билан падари бузрукворини хурсанд қилиб юриш насиб қилсин! 🤲🏻\n"Дада сизга тўймадим.... 😢" Кўз ёшларингизни тия олсангиз кўринг.... Етимларни бошини силаётган акаларимиздан Аллоҳ рози бўлсин❗\nAll 66 289\n200 204 participants in the group


Юртимизда илк вақф меҳмонхонаси очилди - Hidoyat.uz\nАсосий саҳифа Янгиликлар Ўзбекистон янгиликлари Юртимизда илк вақф меҳмонхонаси очилди\nЗиёрат туризмини ривожлантириш мақсадида Сурхондарё вилояти Ҳаким Термизий зиёратгоҳи атрофида вақф меҳмонхонаси очилди. Бу ҳақда «Вақф» хайрия жамоат фонди матбуот хизмати хабар беради. Ушбу маросимда Ўзбекистон мусулмонлари идораси раиси, муфтий Усмонхон Алимов, Сурхондарё вилояти ҳокими Тўра Боболов, «Вақф» хайрия жамоат фонди раҳбари Искандар Халилов ва вилоят бош имом-хатиби Алиакбар Сайфуддиновлар иштирок этди.\nЯнги меҳмонхонада зиёратчилар учун барча қулайликларга эга шарт-шароитлар яратилган бўлиб, замонавий услубда жиҳозланганлиги қайд этилди. Мазкур меҳмонхона 70 ўринга эга бўлиб юқори хизмат кўрсатувчи қулайликларга эга люкс ҳамда ярим люкс хоналарни ўз ичига олади. Меҳмонхона ҳудудида 1 та чойхона ва 1 та ресторан мавжуд. Бу эса дам олувчи ва йўловчилар учун хоҳлаган вақтда келиб танаввул қилиш имкониятини беради.\nЯна бир жиҳати меҳмонхонанинг Тошкент-Термиз халқаро магистрал йўлининг ёнида эканлиги Исо Термизий, Султон Саодат, Кампиртепа, Фаёзтепа ҳамда Ҳаким Термизий зиёратгоҳ ва тарихий ёдгорликларига тез фурсатда етиб олиш имконини беради.\nШунингдек очилиш маросимида вилоятдаги 30 нафар жисмоний имконияти чекланган фуқароларга ногиронлик аравачалари топширилди.\n«Вақф» хайрия жамоат фонди ушбу меҳмонхонанинг ташкил этилиши ва фаолиятининг йўлга қўйилишида кўмак кўрсатган саховатпеша ҳомийларга ўз миннатдорчилигини билдиради.


Трампнинг адвокати Жеймс Коми билдирган айбловни инкор қилди\n22 ноябр 2019, Тошкент вақти: 22:36\nФедерал тергов бюроси собиқ директори Жеймс Коми Сенатнинг разведка ишлари бўйича қўмитасига кўрсатма бермоқда.\nПрезидент Трамипнинг шахсий адовкати Марк Касовиц Федерал тергов бюроси собиқ директори Жеймс Коми Сенатнинг разведка ишлари бўйича қўмитасига берган кўрсатмасида президентга билдирган айбловларни инкор қилди.\nКосовиц Жеймс Коми президент билан бўлган юзма-юз суҳбат мазмунини ошкор қилиш орқали қонунни бузди, деб ҳисоблашини айтди.\nЖейм Коми 8 июнь куни Сенатда берган кўрсатмасида Доналд Трампнинг миллий хавфсизлик бўйича маслаҳатчиси Майкл Флинни тергов қилмаслик ҳақидаги талабини "топшириқ" дея қабул қилганини айтган. Флиннинг президентлик сайлови пайтида Россия расмийлари билан мулоқотлари шубҳа уй0отгани ортидан унга нисбатан тергов бошланган эди.\nАҚШда терговга ва одил судловга тўсқинлик қилиш жиноят ҳисобланади. Айни пайтда америкалик юристлар президентга айблов билдириш керакми, деган масалада баҳс қилмоқдалар.\nДональд Трамп эса 8 июнь куни Вашингтонда Эътиқод ва Эркинлик коалицияси йиғилишида сўзга чиқар экан бу воқеага мана бундай муносабат билдирди:\n-Ўзингиз билиб турибсизки, биз ҳар томонлама босим остида қолаяпмиз. Бироқ сиз яхши тушунасизки, бу босимлардан биз янада кучлироқ ва мустаҳкамроқ бўлиб чиқамиз, -деди Трамп.


РАҚОБАТ ТАДБИРКОРНИ ТОБЛАЙДИ\nOldingi maqola КИЧИК ОИЛАНИНГ КАТТА КОРХОНАСИ\nKeyingi maqola ЗАМОНАВИЙ ТЕХНОЛОГИЯ, СИФАТЛИ МАҲСУЛОТ\n"Китоб ип йигирув" акциядорлик жамияти ишлаб чиқариш технологияларининг эскирганлиги, эскича ёндашув асосида тайёрланадиган маҳсулотининг бозор рақобатига дош бермаслиги сабабли бир муддат самарасиз ишлади, ҳатто кейинчалик фаолияти ҳам тўхтаб қолган эди. Ўтган йили эса корхона ишлаб чиқариш майдонлари тўлиқ қайта реконструкция қилиниб, тижорат банки кредити эвазига Германиядан замонавий йигирув ускуналари олиб келиб ўрнатилди. Натижада корхонанинг йиллик қуввати 2500 тонна тайёр маҳсулот ишлаб чиқаришга етди. Субъектда ҳудуддаги 180 га яқин ёшлар иш билан таъминланди. Энди бу ерда тайёрланаётган маҳсулотлар сифат борасида жаҳоннинг исталган бозорида рақобатга кириша олади. Шу боисдан ҳам, айни вақтда Россия, Туркия, Буюк Британия каби давлатларнинг йирик корхоналари "Китоб ип йигирув" акциядорлик жамияти билан маҳсулот харид қилиш бўйича ҳамкорликни йўлга қўйган.\n- Модернизация ишларидан сўнг корхонамиз технологик жиҳатдан жуда катта имкониятга эга бўлди, - дейди бош инженер Аъзам Мирзаев. - Масалан, айни пайтда россиялик ҳамкорларимиз пахта ва полиэтилен толалари аралашмаси асосида тайёрланадиган ип-калаваларга талаб билдиришаяпти. Биз улар истаганидек қилиб, 70 фоиз пахта ва 30 фоиз синтетик тола аралашмасидан маҳсулот тайёрлаб бераяпмиз.\n2017 йилнинг ўтган тўққиз ойи давомида 12 миллиард 204 миллион сўмлик маҳсулот ишлаб чиқариб, 1 миллион 903 минг 500 АҚШ долларилик маҳсулот экспортини амалга оширган корхона жамоаси эндиликда янада янги марраларни кўзлашмоқда.\n- Айни вақтда корхонамизда модернизация ишларининг иккинчи босқичини амалга оширмоқдамиз, - дейди жамият бошқаруви раиси ўринбосари Лазиз Маҳмудов. - Бунинг учун лойиҳа доирасида 8 миллион АҚШ доллари миқдорида инвестиция жалб этилиб, қурилиш-таъмирлаш ишлари бажариб бўлинди. Жорий йилнинг июнь ойида Швейцариянинг "Rieter" компанияси билан имзоланган шартномага асосан, фаолиятимиз учун зарур бўлган замонавий йигирув технологиялари олиб келинмоқда.\nАҳамиятли томони, ушбу лойиҳа босқичида ишлар тўлиқ амалга оширилгач, корхонанинг йиллик ишлаб чиқариш қуввати 3 минг тонна пахта толасини қайта ишлашга етади, 200 дан ортиқ янги иш ўринлари яратилади.


«Хусусийлаштиришдан мақсад — инвесторларга давлат бозорни тарк этаётганини кўрсатиш» — Тимур Ишметов – Газета.uz\nМолия вазири Тимур Ишметовнинг фикрича, хусусийлаштиришдан асосий мақсад инвесторларга давлат бозорларни тарк этаётгани ва улар давлат компаниялари томонидан адолатсиз рақобатга дуч келишидан қўрқмаслигини кўрсатишдир. «Самарасиз давлат корхоналаридан қанчалик тез қутулсак, биз учун шунчалик яхши», — деди у.\nLotinchada На русском языке 26 октябр 2021, 18:56 Иқтисодиёт\nМолия вазири Тимур Ишметов журналист Раян Чилкот (Ryan Chilcote) билан интервьюда Ўзбекистонда хусусийлаштириш дастури ва унинг мақсадлари ҳақида гапирди.\nУнинг сўзларига кўра, мамлакатдаги 3 мингга яқин давлат активларини сотиш режалаштирилмоқда.\n«Рақамлар катта, лекин уларнинг аксарияти кичик корхоналардир. Биринчи навбатда — жуда тезкорликда уларнинг тўртдан уч қисми сотилади (75%). Биз аллақачон давлат активлари рўйхатини туздик. Баъзи соҳаларда улар бизга керак эмас. Шунинг учун биз уларни аукционга қўямиз ва ҳозирги нархи қандай бўлишидан қатъий назар, сотамиз», — деди вазир.\nТимур Ишметов йирик давлат корхоналари ҳақида гапирар экан, давлат айрим табиий монополияларни сота олмаслигини таъкидлади. Мисол учун, «жуда яхши бўлмаса-да» охир-оқибат хусусий компанияга айланиши мумкин бўлган «Ўзбекистон миллий электр тармоқлари» компанияси.\nШунингдек, молия вазирининг айтишича, Ўзбекистон энергетика бозорига электр энергияси ишлаб чиқариш билан шуғулланувчи компанияларнинг чиқишидан манфаатдор.\n«Улар аллақачон бу ерда бизнесни йўлга қўйишни бошлашган. Биз ҳатто мавжуд компанияларни (электр энергияси ишлаб чиқарувчи давлат корхоналари — таҳр.) сотиш, электр энергиясини тарқатишда (тақсимлашда — таҳр.) хусусийлаштириш ёки давлат-хусусий шерикликка ўтиш ҳақида ўйлаяпмиз», — деди у.\nМолия вазирли ушбу амалиётни бошқа соҳаларда ҳам қўллаш режалаштирилаётганини айтди.\n«Эҳтимол, фойдали қазилмаларни қазиб олишда иккитадан кўп бўлмаган, бир нечта йирик ва жуда яхши компанияларни сотишни режалаштирмаяпмиз, лекин қисман IPO’га тайёрмиз. Чунки бу самарали компания яратиш, компанияни самарали бошқаришга ишонч ҳосил қилиш учун юзлаб ва минглаб қўшимча кўзларга эга бўлган хусусий инвесторларни жалб қилиш воситасидир», — дея таъкидлади Тимур Ишметов.\nТимур Ишметов Ўзбекистонда давлат активларини хусусийлаштириш дастурининг кеч бошлаганини тан олди.\n«Гап шундаки, ҳамма нарсани назорат остида ушлаб туриш қандайдир хавфсизлик ёки ишончлилик масаласи билан боғлиқ эмас. Гап самарадорлик ва натижалар ҳақида кетяпти. Лекин биз буни (хусусийлаштириш — таҳр.) президентимизнинг сиёсий иродаси билан бошлаганимиздан хурсандман», — деди молия вазири.\nУнинг айтишича, Ўзбекистон аллақачон бир қанча яхши келишувларни амалга оширган, бироқ бу фақат бошланиши.\n«Инвесторлар томонидан жуда яхши қизиқиш билдирилмоқда. Яхши ташкил этилган, замонавий ва ошкора [хусусийлаштириш] жараёни бу корхоналарга яхши сармоядорлар келиши ва вазиятни яхшилаш мумкинлигини кўрсатди. Иккинчидан, бундан [давлат] яхшироқ пул олади», — деди вазир.\nТимур Ишметов Ўзбекистондаги хусусийлаштириш жараёнида таваккал қилишга тайёр инвесторларнинг ишончини энг асосийси деб айтди.\n«Самарасиз давлат корхоналаридан қанчалик тез қутулсак, биз учун шунчалик яхши. Иш ўринлари яратиш бўйича ҳам бозордаги самарадорлик яхшироқ, хусусан бюджет нуқтаи назаридан ҳам шундай», — деди Молия вазирлиги раҳбари.\nМолия вазири аҳоли сони ортиб бораётганини ҳисобга олган ҳолда иш ўринлари яратиш масаласи Ўзбекистон учун долзарблигича қолаётганини таъкидлади. Хусусий сектор одамларни иш билан таъминлашда муҳим аҳамиятга эгалигини айтиб ўтди.\n«Гап битта давлат компаниясини сотиш ҳақида кетмаяпти, балки инвесторларга давлат бу бозорларни тарк этаётганини кўрсатиш ҳақида кетмоқда. Энди улар бу бизнесга киришлари ва рақобат қилишлари мумкин. Мен буни тезда қилишимиз кераклигини айтишимнинг сабаби биз пулга муҳтож ёки ўша компанияларни техник хизмат кўрсатиш қимматлиги туфайли уларни йўқ қилмоқчи эмасмиз, балки инвесторларга давлат томонидан адолатсиз рақобат бўлишидан қўрқмасликларини кўрсатмоқчимиз», — дея тушунтирди у.\n2020 йилнинг октябрь ойида президентнинг «Давлат иштирокидаги корхоналарни ислоҳ қилишни жадаллаштириш ҳамда давлат активларини хусусийлаштиришга оид чора-тадбирлар тўғрисида»ги қарори имзоланган бўлиб, мазкур ҳужжат билан 620 дан ортиқ трансформация қилинадиган йирик давлат корхоналари ва хўжалик бирлашмалари рўйхати ҳамда корпоратив бошқарув ва молиявий аудит жорий этиладиган, операцион самарадорлиги ошириладиган давлат иштирокидаги корхоналар рўйхати тасдиқланганди.\nФевраль ойида президент давлат активларини хусусийлаштиришни тезлаштириш бўйича топшириқ берди.\n2021 йилнинг биринчи ярмида Ўзбекистон давлат активларини хусусийлаштиришдан 105 млн доллар даромад олди, деди Давлат активларини бошқариш агентлиги директори Акмалхон Ортиқов. Жорий йилда жами 900 та объект сотувга қўйилган бўлиб, йил охиригача жами 600 млн доллар даромад келтириши мумкин.\nЙил бошидан буён давлат активларини хусусийлаштиришдан 420 млн доллардан ортиқ даромад келиб тушди 9 ноябр 2021, 09:25\nВазирликлар харажатлари қаттиқ назорат остига олинади — Тимур Ишметов 2 ноябр 2021, 18:28\nРеспублика бўйлаб 60 дан ортиқ бозор ва мажмуаларнинг хусусийлаштирилиши кутилмоқда 2 ноябр 2021, 17:21


«Бу дунёдаги энг буюк лаззат – илм лаззатидир» — SAT бўйича мутахассис Ҳасанхўжа Муҳаммад Содиқ билан суҳбат\nBusiness class 14:40 / 14.08.2021 56070\nСуҳбат давомида, ёшлар келажак томон тўғри ва улкан мақсад қўйиши, таълим ва жамиятдаги оғриқли муаммоларга барча жавобгар экани, фарзанд камолида тарбия муҳимлиги, таълимнинг шираси тарбия экани ҳамда жамиятни қийнаётган турли мавзуларда сўз борди.\nSAT ўзи нима?\nScholastic Assessment Test (SAT) - академик баҳолаш тести. Америка Қўшма Штатларининг тест олувчи тизими ҳисобланади. Америкада мактаб битирувчилари олий таълимга кириш учун SAT имтиҳонини топширади. Тестдан юқори натижа олган талаба олийгоҳга тавсия этилади. Америка, Канада ва Европанинг топ университетларига кириш учун ҳам халқаро студентлар учун SAT сертификати талаб қилинади. Тест 2 қисмдан, инглиз тили ва математика фанлари бўйича бўлиб ўтади. Ҳар битта фан алоҳида 800 баллдан берилади. Умумий ҳисобда 1600 балл. Инглиз тили 2та қисмга бўлинади - Reading ва Writing. Reading қисмида 55та саволга 65 дақиқа вақт мобайнида матнни ўқиган ҳолда, саволларга жавоб белгилайсиз. Writing қисмида 44та саволга 35 дақиқа вақт мобайнида тушиб қолган саволларга жавоб топасиз. Математика фани ҳам 2та қисмдан иборат - калькулятор рухсат берилган қисми ва калькулятор рухсат берилмаган қисми. Калькулятор рухсат берилмаган қисмида 20та саволга 25 дақиқа вақт берилади, калькулятор рухсат берилган қисмида 38та саволга 55 дақиқа вақт берилади.\nИнглиз тили қисмида ўқувчи «time-management»га асосланган ҳолда берилган саволларга жавоб топишга улгуриши лозим бўлади. Математика қисмида асосан танқидий фикрлаш орқали масалани ечиш талаб этилади.\nSAT бера оладиган имкониятлар\nSAT сертификатидан етарлича балл тўплай олган ўқувчи топ университетларга грант орқали ўқишга тавсия қилинади. Агар ўқувчида SAT сертификати бўлмаса, грант ютиш учун кейинги босқичга ўта олмайди. Бу халқаро топ университетлар қўйган қатъий талаблардан бири. Агар сизда SAT сертификати бўлмаса, зўр номзод бўлишингизга қарамай, сизнинг ҳужжатингизни «check out» қилиб юборишади.\nҲар йили дунё бўйлаб 2 миллион талаба SAT сертификати учун имтиҳон топширади. SAT сертификатига имтиҳон IELTS сертификатига ўхшаб ҳар ҳафта бўлиб ўтмайди. Дунё миқёсида 1 йилда, 7 маротаба бўлиб ўтади.\nИш фаолиятимнинг бошланиши\nSAT курсини ўқишни бошлаганимда ҳеч қандай ўқув маркази бундай курс ўқитмаслиги ҳақида билар эдим. Шу сабабли, интернетдан китоблар буюртма қилган ҳолда, «self-study» орқали ўзим ўрганиб топширганман. 2 йил олдин бир ўқувчимни ўзим тайёрлаб ўқитганимда, 1500дан юқори балл тўплаб чиққан. Шу орқали SAT курсимда ўқувчилар аста-секин кўпайишни бошлади. Ҳозирда 40 нафар ўқувчига SAT бўйича таълим бермоқдаман. Тошкент бўйича фақат 2та ёки 1та жойда SAT курси ўқитилади. Вилоятларда эса умуман йўқ.\nФаолиятим давомида ўқувчиларим ичидан энг юқори балл бу — 1530 балл бўлган. Ўртача ҳисобда барча ўқувчиларим 1400 баллдан юқори балл олади. Чунки бизнинг мақсадимиз — топ 100 ва топ 50 ўриндаги университетларга ўқувчилар тайёрлаш. Энг юқори грант ютиб олган ўқувчим 187 000 доллар грант ютиб олди. Ўртача ҳисобда эса талабалар 100 000 доллар ва 200 000 доллар орасида грант ютиб олади.\nЁшларни грант ютиб олиш учун қийнайдиган нарсалар\nМен 12 йилдан бери болаларни таълимга тайёрлаш билан шуғулланган кадр сифатида айтишим мумкинки, болалар ўқишга киришдан мақсадини йўқотиб қўйган. Уларда ҳозир нима қилиб бўлса ҳам ўқишга кириб олиш фикри шаклланиб қолган. Уларда аниқ бир мақсад йўқ. Нима қилиб бўлса ҳам ўқишга кириб олиш. Нега? Чунки ҳозир жамиятда салбий фикрлар шаклланган. Шу сабабдан болада олий мақсад тушунчаси йўқолиб қолган.\nҲозирги кунда бизни қийнаётган энг муҳим нарса - бу фитналар ва ихтилофлар. Бунга сабаб дунёда улкан ўзгаришлар рўй бераётган вақтда, биз майда нарсаларни суҳбатлашиб, ихтилоф қилиб, бир-биримизнинг вақтимизни оляпмиз. Ёшларда учраётган энг катта муаммолардан бири мақсадсизлик, нимага яшаб келяпти, ҳаётдан унга юклатилган вазифа нима, эртага жамият ундан нима кутади каби саволлар очиқ.\nРаҳматли Шайх Муҳаммад Содиқ ҳазратлари ёнларига яқин танишлари келиб айтган экан: «Ўғлимиз сизга ўхшасин деб исмини Муҳаммад Содиқ қўйган эдик, қарасак жуда шўх бўлиб кетяпти, илмдан сал узоқ, нимага бундай бўлди» деб сўрашса, Шайх Муҳаммад Содиқ ҳазратлари: «Ўғлингиз Муҳаммад Содиқ бўлиши учун отаси Муҳаммад Юсуф бўлиши керак» деб айтган эканлар. Ҳозирда ота-оналар ўз фарзандларига жуда кам вақт ажратишяпти, улар билан жуда кам шуғулланишяпти. Аввал фарзанд тарбияси учун бўш вақт ажратар эдик. Ҳозирги кунда бўш вақтимизда фарзандлар билан шуғулланяпмиз ва бу жамиятнинг илдизидан йиринг йиғиб келаётган оғриқли нуқтадир. Агар бу йирингни олмасак, эртага бошқа аъзоларга ҳам ўтади. Бу дунёга инсон келиб ўзидан қолдириши мумкин бўлган энг яхши нарса бу солиҳ фарзанддир.\nМуҳаммад Содиқ бўл ёки Муҳаммадга содиқ бўл!\nАллоҳ ўғил фарзанд билан сийлаган. Исмини Муҳаммад Содиқ қўйдик. Ҳазратга меросхўр бўлсин, ҳазратга издош бўлсин деган умидда. Тўғри Муҳаммад Содиқ бўлиши учун мен Муҳаммад Юсуф бўла олмайман. Ҳазратчалик аҳли илм эмасман. Лекин Аллоҳ кўргувчи ва билгувчи зот. Қурбим, ақлим ва имкониятим етганча ўғлимга тўғри йўл кўрсатишга, ўзим тўғри бўлишга ва хатоларимни тузатишга ҳаракат қиламан. Аллоҳ қанча умр берган билмайман, жон омонат, вақти келиб топширган вақтимиз, ўғлимга айтадиган бир насиҳатим бор. Китоб ёзиб қолдирганман. Ўша китоб орқасида ўғлимга шу жумлаларни ёзиб қолдирганман:\n«Ёки Муҳаммад Содиқ бўл ёки Муҳаммадга содиқ бўл! Агар отам мени ким бўлишимни истайди деган савол қизиқ бўлса, ҳазратчалик аҳли илм бўл, адашганларни ва илмсизларни маърифатга чорлашга сабабчи бўл. Халқ севган, халқ ҳурмат қилган, доим эслаганда кўзига олим ва самимий инсон келадиган инсон бўл. Агар бўла олмасанг, ҳеч бўлмаса пайғамбаримиз Муҳаммад Мустафо (с.а.в)га содиқ бўл. Уларнинг айтганларини қил, суннатларига амал қил. Кошки биз қиёматда солиҳ фарзанд шафоати билан Аллоҳ раҳматига эришармиз».\nФарзанд иқболида, ривожланишида онанинг ўрни ва бугун оналар қандай бўлиши шарт\nОтанинг фарзандга қилган энг биринчи яхши амали унга солиҳа онани танлашидир. Бола камолотга етгунча кўпроқ онанинг ихтиёрида бўлади. Кўпроқ боланинг тарбияси онанинг қўлида бўлади. Машҳур гап бор: «Ҳар битта даҳонинг ортида битта солиҳа аёл киши туради» деган. Агар ўғлингни ўқитсанг, ўзингга яхши қилибсан, агар қизингни ўқитсанг, умматга яхши қилибсан. Ҳақиқатан биз аёлларимизни тарбияламагунимизча, фарзандларимиз солиҳ ва ақлли фарзанд бўлмайди. Шунинг учун биз ҳозирда аёллар таълими учун имкониятлар яратиб бермасак, биз кутаётган келажак келмайди.\nҲаётдаги олий мақсадим\nИнсонда мақсадлар кўп бўлади. Аммо олий мақсад доим битта бўлади. Ҳозирги ёшларга тавсия бераман: «Мақсад қўяётганда эътиборли бўлинг». Чунки ўша мақсадга эришганингиздан сўнг, ҳаёт мазмуни тўхтаб қолиши керак эмас. Қандайдир муддатга ва позицияга мақсадлар қўйинг, лекин олий мақсадни шундай қўйингки, сиз унга бир умр интилиб яшанг. Менинг энг олий мақсадим - нимага яратилганимни англаш ва Аллоҳнинг розилигини топиш. Бир кун Ибн Аббосдан сўрашади: «Амалларнинг энг яхшиси қайси ва энг яхши кун қайси?» Ибн Аббос жавоб берадилар; «Амалларнинг энг яхшиси — вақтида ўқилган намоз. Энг яхши кун — Жума куни», деб айтадилар.\n08:11 / 01.12.2021 8082\n23:46 / 08.12.2021 818\n23:15 / 08.12.2021 1912\n22:29 / 08.12.2021 2216\n22:24 / 08.12.2021 3691


«Шайтанат»нинг тўлиқ тўплами нашрдан чиқди\n19:11 / 02.10.2018\nЎзбекистон Матбуот ва ахборот агентлигининг «Ўзбекистон миллий энциклопедияси» давлат илмий нашриётида Ўзбекистон халқ ёзувчиси Тоҳир Маликнинг 5та китобдан иборат «Шайтанат» китоби тўлиқ нашрдан чиқди.\nТоҳир Маликнинг «Шайтанат» олами ҳақида ҳикоя қилувчи асари кўп йиллардан буён ўқувчилар эътирофига сазовор бўлиб келмоқда.\nҚаҳрамонларнинг шахсияти ва уларнинг турмуш тарзи, характер хусусияти, ижтимоий турмуш тарзи билан боғлиқ кескин ва шу билан бир қаторда китобхонлар учун қизиқарли бўлган воқеликлар ривожи ўткир сюжетли «Шайтанат» асарининг асосини ташкил этади.\n«Шайтанат» тўпламининг биринчи қисми «Қасос», иккинчи қисми «Нон берган жон олмайди», учинчи қисми «Семирган чумоли», тўртинчи қисми «Оққуш қўшиғи», бешинчи қисми «Азозил дўкони» деб номланди. Қисмларнинг ҳар бири алоҳида номлангани ва ҳар бир қисм алоҳида китоб сифатида нашр этилгани ҳам китобхонлар учун айни муддаодир.\nУшбу тўпламдан ўрин олган китоблар бежирим муқовалар ва ички иллюстрациялар билан зийнатлангани, совғабоплиги билан ҳам аввалги нашрлардан ажралиб туради.\nУшбу нашр барча китобхонлар, хусусан теран мазмунли детектив ишқибозлари учун муносиб туҳфа бўлиши кутилмоқда.\n20:47 / 12.06.2020\n“Шайтанат” қаҳрамонлари овозларидан зиғир ош рекламасида фойдаланган тадбиркор жавобгарликка тортилгани маълум қилинди\n22:27 / 15.04.2020\nЁдгор Саъдиев «Шайтанат»нинг якуний қисми нега намойиш этилмаганига изоҳ берди\n«Шайтанат» сериали телеэкранга қайтмоқда\n09:00 / 18.05.2019\nШавкат Мирзиёев Тоҳир Малик вафоти муносабати билан таъзия билдирди


Қорачиқ | Ғаззо бомбардимон остида\nҒаззо бомбардимон остида\nИшғолчи Исроил хоинларча ҳужум қилишда давом этмоқда. Ғаззони ҳаводан ва қуруқликдан бомбардимон қилмоқда. Аёллар, ёш болалар ва қарияларга қарамай тинч аҳоли устига бомба ёғдиришига дунё жим қараб турибди.\nКеча ишғолчи Исроил армияси тарафидан Ғаззога қарши операция бошланганлиги ва Исроил ҳарбийлари Ғаззога кирганлиги хабар берилди. Лекин кўп ўтмай бу хабарни рад этиб, ҳарбийлар Ғаззога кирмаганлиги айтилди.\nИсроил армияси матбуот котиби Афижай Адраи аввалги хабарнинг “таржима хатоси” эканлигини айтди.\nХамаснинг қуролли қаноти “Ал-Қассам” бригадаси Ғаззодаги тинч аҳоли ва ижтимоий муассасалар нишонга олинишига жавобан Исроилнинг Ашкелон шаҳрига 100 та ракета отди. Исроилнинг Ғаззога ҳужум қилиши ортидан эса Исроилнинг жанубида ва Ашдод шаҳрида ҳаво тревогаси сиреналари чалина бошлади.\nХамас тарафидан берилган маълумотга кўра, Исроил Ғаззога бир неча дақиқа ичида 1500 дан ортиқ ҳаво ҳужуми уюштирган.\nҲужумлар оқибатида Ғаззонинг шимолида электр тармоқлари узилган. Ишғолчи Исроил бомбалаган жойлар харобага айланиб, у ерларга тез ёрдам ва қутқарув хизматлари жалб этилди.\nИшғолчи Исроилнинг қўли қонга беланган бош вазири Нетаньяҳу “Twitter” орқали “Бадалини тўлатамиз ва буга давом этамиз” дея ўзининг қонхўр режасидан қайтмаслигини билдирди.\nҲужумлар оқибатида Ғаззо шаҳидлари сони 119 нафарга етди.\nФранцияда маслаҳатли "терактлар"\nДубай амирининг қизидан кутилмаган эътироф\nМакедония номини ўзгартирди\nДунё соғлиқни сақлаш ташкилоти “Эбола” ҳақида бонг урди\nРежиссёр: "Исроил фашист!”


"Ярашмаган яллангга..." - BBC News O'zbek\nЎтган ҳордиқ кунлари самарқандлик ўртоғимнинг уйига, укасининг тўйига бориб келдим. Тўйдан сўнг кўҳна Самарқандни яна бир зиёрат қилиш учун шаҳарга кириб ўтдим. Охирги марта беш йил аввал бўлган эканман шаҳарда. Донғи дунёга кетган бу қадимий шаҳарни танимай қолдим. Марказий кўчалардан кетиб бораяпману, худди бир Оврўпа шаҳрида юргандекман. Йўллар равон ва текис, қадимий обидалар атрофи кенгайтирилиб, саёҳлар ва автомобиллар учун қулай тўхташ жойлари барпо этилган. Хуллас, кўнгилни шод қиладиган ободончилик.\nБироқ Самарқанднинг дуру гавҳари бўлмиш Регистон майдонига борганимда биров устимдан совуқ сув қуйиб юборгандек бўлди - қаршимдаги манзарани кўриб ҳангу манг бўлиб қолдим. Газеталарда Регистон майдонида бўлаётган таъмирлаш ишлари ҳақида ўқиган эдим, интернетда миноралардан бирининг қийшайиб қолгани ҳақида ёзишганидан ҳам хабарим бор эди.\nБироқ дунёда ягона бўлган, бир майдонда бир-бирига қараб турган уч улуғвор мадрасанинг аҳволини кўриб, тўғриси, дардимни кимга айтишни билмай қолдим. Бу қадимий биноларга кимдир "оппоқ туфли" кийдириб қўйибди. Мадрасаларнинг деворларига одам бўйидан баландроқ қилиб оқ мармарлар ёпиштириб чиқилибди. Қадимий безаклар кўчириб ташланиб, мармарлар ёпиштирилган. Биноларнинг ўзига хослиги, безак, нақш ва ранглар мутаносиблиги бузилган. Бир қараганда, туппа тузук одамга ярашмаган оппоқ туфли кийдириб қўйилганга ўхшайди. балки таъмирлаш устида турган меъморларнинг бундан ўзига хос кўзлаган мақсади бордир, лекин бу Регистонга ярашган деб айтолмайман.\nБундан ташқари, Регистон майдонининг олд қисмига тўлалигича оқ мармар тошлар ётқизиб чиқилган, жуда гўзал, лекин яна минг афсуслар бўлсинки, бу оппоқ ҳашаматли кенглик биноларнинг шукуҳини камайтириб юборган. Энди Регистон кўзингизга аввалгидек ҳашаматли эмас, балки кичикроқ бўлиб кўринади.\nШу ерда айланиб юрган бир олмон саёҳининг ҳам таъмирлагш ишларидан ҳафсаласи пир бўлганини эшитдим. "Биз бунақанги янгича таъмирланган биноларни эмас, ўз ҳолича, ўз қадимийлиги билан турган, яъни қўл текизилмаган осори атиқаларни кўргани келардик. Агар таъмирлаш шунақа давом этса, Самарқанд хориж сайёҳлари учун ўз оҳанрабосини йўқотади. Сайёҳлар учун Рим ва Афинадаги каби қадимий бинолар ардоқли" дейди у.\nМен эса кўп гапириб нима қилдим, суратларга қараб ўзингиз баҳо беринг.


АКТ вазири: «Дастурий маҳсулотлар экспорти ҳажми...\n26.09.2018 18:23 0 8803\nБугун, 26 сентябрь куни Тошкент шаҳрида «ICTWEEK Uzbekistan-2018» ҳафталиги доирасида «DIGITAL UZBEKISTAN» форуми бўлиб ўтди.\n«Ўзэкспомарказ» анжуманлар залида бўлиб ўтган ушбу форум ахборот технологиялари соҳасида замонавий тенденцияларни муҳокама қилиш учун экспертларнинг ноёб платформасига айланди.\nТадбирда давлат органлари раҳбарлари, ахборот технологиялари ва коммуникациялар соҳасидаги корхона ва ташкилотлар раҳбарлари, халқаро экспертлар ва таҳлилчилар, йирик маҳаллий ва хорижий АКТ-компаниялар вакиллари иштирок этишди.\n«DIGITAL UZBEKISTAN» форуми очилишида Ўзбекистон Республикаси ахборот технологиялари ва коммуникацияларини ривожлантириш вазири Шуҳрат Содиқов сўзга чиқди.\n— АКТ ҳафталигининг асосий тадбирларидан ҳисобланган «DIGITAL UZBEKISTAN» форуми иштирокчиларини қутлашга рухсат бергайсиз, — деди вазир. — Ишончим комилки, Ўзбекистоннинг глобал ахборот ҳамжамиятида ўз ўрнини мустаҳкамлаши, жамият ва иқтисодиётнинг рақамли трансформацияси, АКТнинг келгуси ривожига оид масалаларни ечишда мазкур форум ўзининг муносиб ҳиссасини қўшади.\nСўнгги йилларда Ўзбекистон ҳукумати ахборот-коммуникация технологияларини, жумладан, рақамли иқтисодиётни ривожлантириш, инновацияларни жорий этиш ва рақамли инфратузилмага инвестицияларни жалб қилиш учун қулай шарт-шароитлар яратиб бермоқда.\nШуҳрат Содиқов ўз маърузасида иқтисодиётнинг келажакдаги ривожланиши кўп жиҳатдан замонавий ахборот технологияларини, дастурий маҳсулотлар ва ривожланган рақамли инфратузилмани амалга ошириш даражасига боғлиқ бўлишини айтиб, шу нуқтаи назардан Ўзбекистонда ахборот технологиялари соҳасида амалга оширилган ишларни акс эттирувчи бир қатор фактларни келтирди. Электрон тижорат, блокчейн технологияси фаол жорий қилинаётгани, ақлли ва хавфсиз шаҳарларни жорий этиш учун шароитлар яратилаётганини қайд этди. Шунингдек, яқин келажакка оид режаларга ҳам алоҳида тўхталди:\n— Аввало, телекоммуникациялар инфратузилмасини инвестициялар ҳисобига янада кенгайтириш, хусусан, тўғридан-тўғри инвестициялар ҳажмини жорий йилда 200 млн. долларга ва 2019 йилда 500 млн. долларга ошириш кўзда тутилмоқда.\nШу билан бирга, жорий йилнинг охирига келиб, Халқаро пакетли коммутация маркази ўтказувчанлиги тезлигини 10 баробаргача ошириш, халқаро интернет-тармоқларга уланиш умумий тезлигини 1200 Гбит/с.гача етказиш режалаштирилмоқда.\nАхборот тизимлари ва дастурий таъминот маҳсулотларини ишлаб чиқариш соҳасида иқтисодиётнинг реал секторида амалга оширилиши назарда тутилган уч йиллик дастур асосида жами 2 триллион сўмлик 67 та лойиҳани амалга ошириш кўзда тутилган.\nОлдимизга 2021 йилга қадар мамлакатимиз ялпи ички маҳсулотидаги ахборот технологиялари улушини камида 4 фоиз ва дастурий маҳсулотлар экспорти ҳажмини 10 баробар ошириш вазифасини қўйганмиз, — деди у.\nФорум ишида бир қатор халқаро экспертлар, маҳаллий ва хорижий давлат органлари ва ташкилотларининг раҳбарлари иштирокида рақамлаштириш тенденциялари ва истиқболлари муҳокама қилинди.\nЭслатиб ўтамиз, эртага, 27 сентябрь куни, АКТ ҳафталиги доирасида «Softline CyberSecurity and Digital Transformation» форуми ҳам бўлиб ўтади.\nАКТ вазири ICTWEEK Uzbekistan-2018 Digital Uzbekistan


Kun.uz сайтига турли хил тақдир эгалари хайрия мақсадида мурожаат қилади. Тошкент туманида яшовчи Асад Холжонов дуч келган ва курашиб ўтаётган касаллик ҳам бир йигит ҳаётини салбий томонга ўзгартириб юборишга қодир. Аммо етарли маблағ бўлса ва зарур операция ўтказилса, ҳаммаси изига тушиши мумкин.\n– 10 ёшимдан бери, яъни 34 йилдан буён шу дард билан олишиб келаман. Ўзимнинг азобларим-ку майли, онамни ҳам қийнаб қўйганим оғир ботади. Бугунги кунда оёғимни операция қилдириш учун 50 млн сўм маблағ зарур, аммо йўқчилик қурсин, шу пул ҳеч топилмайди-да, – дейди биз билан суҳбатда Асад ака.\nАсад Холжоновга шифокорлар “Бехтерев касаллиги, икки томонлама коксартроз III даражаси, оғриқли синдром билан, иккала тос-сон мушаклари контрактураси, чап болдир-панжа бўғими артрози” деган мураккаб ташхис қўйишган. Албатта, бу касалликларни бутунлай бартараф қилиш қийин масала, лекин кучли оғриқ бериб турган бўғимда операция ўтказиб, беморни азобдан халос қилиш имконияти бор.\n– Онам билан яшайман, ёшим ҳам 44 га чиқди. Соғлигим бўлмагани учун оила қура олмадим, онам келинининг хизматидан яйраб яшайдиган ёшда мени парваришлаб юрибди. Оғриқ шу даражада азоб берадики, баъзан дунё кўзимга қоронғи кўриниб кетади. Оладиган ногиронлик нафақам рўзғор ва дориларга ҳам етмайди.\nЎзбекистонда уюштирилаётган хайрия акцияларини кузата туриб, менда ҳам умид уйғониб қолди ва Kun.uz сайтининг саховатли муштарийларига мурожаат қилмоқчи бўлдим. Илтимос, менга ёрдам беринглар, Аллоҳдан бу яхшиликларингиз кўп карра қайтишини дуо қилиб ўтаман, – деди Асад Холжонов.\nАзиз ҳамюртлар, қўли очиқ инсонлар!\nСаховат ортидан ҳеч ким камбағаллашиб қолмайди, аксинча, қилинган хайрлар ўрни ғойибдан тўлаверади. Энг муҳими – охират учун катта захира яратилади.\nКўпчиликнинг озгинадан хайрияси ҳам бир беморнинг дарддан фориғ бўлишига сабабчи бўлиши мумкин. Демак ёрдам қўлини узатишнинг айни вақти.\nАсад Холжоновга оид маълумотлар:\nПластик карта рақами: 8600 0602 0212 7966 (Халқ банки, Асад Холжонов номида)\nСбербанк: 4276 3801 6597 5314 (таниши Каримов Нуриддин номида)


Ўзбекистон президенти Шавкат Мирзиёев 4 апрел куни икки кунлик ташриф билан Россияга келди. Ўзбекистон ва Россия Президентлари минтақавий ва халқаро долзарб муаммолар юзасидан ҳам фикр алмашадилар. Олий даражадаги музокаралар якунлари бўйича икки давлат Президентларининг Қўшма баёноти қабул қилиниши режалаштирилган.\nШавкат Мирзиёев Ўзбекистон делегациясига кўрсатилган самимий меҳмондўстлик учун миннатдорлик билдирди.\nШавкат Мирзиёевнинг Россияга бўлган давлат ташрифи давомида стратегик ҳамкорлик, саво-иқтисодий, маданий-гуманитар, халқаро хавфсизлик ва бошқа соҳаларда ўнлаб шартномалр имзоланди. Қуйида икки мамлакат президентларининг ушбу борада биргаликда эълон қилган баённомасинининг матнини келтирамиз.\nРоссия президенти икки мамлакат ўртасидаги савдо айланмаси юқори даражада сақланиб келаётганлигини ва айрим маҳсулот турларида "ҳайратланарли тарзда ошаётганлигини" таъкидлади\nЎзбекистон ва Россия ҳукуматлари шунингдек, биргаликда миграция соҳасида мутасадди органлар ваколатхоналарини таъсис этиш бўйича ҳам келишув имзолади\nЎзбекистон президенти Шавкат Мирзиёев Россия президенти Владимир Путиннинг таклифига биноан расмий давлат ташрифи билан Москвада бўлиб турибди\n"Ташрифингиз муваффақиятли ўтишига ва бу ташриф мамлакатларимиз ўртасидаги илиқ, дўстона муносабатларнинг янги саҳифасини очиб беришига ишончим комил", деди Медведев\nЎзбекистонда кўп миқдорда Т-62 ва Т-72 танклари бор ва Ўзбекистон уларни таъмирлаш ва модернизация қилишдан манфаатдор.\nЎзбекистон Президенти Шавкат Мирзиёев 5 апрель куни Москва шаҳридаги "Ленинград" ёдгорлигига гул қўйди.\nШавкат Мирзиёев Санкт-Петербургдаги воқеа оқибатида жабр кўрганларнинг яқинлари ва оила аъзоларига ҳамдардлигини билдирди\nОлий даражадаги Ўзбекистон-Россия музокаралари якунлари бўйича қўшимча қатор ҳужжатлар Кремлда имзоланиши кутилмоқда


"Ювентус" ярим ҳимоячиси Адриан Рабьо жамоани тарк этиш ҳақида ўйлай бошлади. Франциялик футболчи ва унинг онаси Вероник "кекса синьора" сафидаги ўйин амалиётидан қониқиш ҳосил қилмаяпти. Шу боис, 24 ёшли футболчи Туринни тарк этиши мумкин.\nИспания матбуоти тарқатган хабарга кўра, Рабьо фаолиятини давом эттириши мумкин бўлган вариантлардан бири сифатида "Барселона" қаралмоқда. Маълумотларга қараганда, футболчининг онаси "кўк-анорранглилар" раҳбарияти билан алоқага чиқди.\nАввалроқ Рабьонинг "Барселона"га ўтиши кутилганди. Томонлар бу борада келишувга эришишганди. Бироқ ўйинчининг онаси каталонияликлардан таклиф қилинган маошдан кўпроғини талаб қилиши натижасида "кўк-анорранглилар" Адриан билан шартнома имзоламасликка қарор қилишган эди.\nРабьо ёзги трансфер пайтида эркин агент сифатида "Ювентус" сафига қўшилди. Италия чемпионатининг ушбу мавсумида у 4та ўйинда майдонга тушди. Унинг тахминий нархи 35 миллион еврога баҳоланган.\nКиритилган сана: 09.10.2019 07:30.\nЎқилди: 6650 марта.


ЎзМУ шаҳар ташқарисига кўчирилмайди! - Уч илдиз\nby Тўлқин Эшбек · 17.02.2019\nБаъзи ижтимоий тармоқларда Мирзо Улуғбек номидаги Ўзбекистон Миллий\nуниверситети ҳамда Ислом Каримов номидаги Тошкент давлат техника университетларининг шаҳар ташқарисига кўчирилиши мумкин, деган хабарлар тарқалди. Тошкент шаҳар ҳокими Жаҳонгир Ортиқхўжаев бу гап-сўзлар асоссиз эканини маълум қилди! Яшасин пойтахт шаҳримизнинг одил ҳокими, дейди Дониш домла. Бамисоли жаннатга айлантирилаётган Талабалар шаҳарчаси ҳам ўзимизга — улуғ устозлар-у умидли ёшларимизга буюради! Улар шунга яраша илму маърифатни давом эттириб, то абад она Ватанимизнинг юксалиши, тараққий этиши йўлида курашаверадилар!\n«Бу шунчаки хушхабар эмас, бу бахтиёрлик, чунки бундай тарихий дорилфунунларни шаҳар чеккасига чикарилиши, чўпни ташқарига ташлаш билан тенгдир! Шаҳар ҳокимимиз ўта маданиятли ва донишманд инсондир! Оллоҳим улардан рози бўлсин!- деб ёзади телеграм каналларида азиз Устозимиз, таниқли файласуф олима, профессор Жамила Шермуҳамамедова.- Энг муҳими, ҳар иккала масканда қанчадан-қанча буюк инсонларнинг илм ва Маьрифат излари бор, бу изларни йўққаа чиқариш , менимча гунохдир! Асло! Мен ҳақиқат ва адолат пешвосиман! Ҳар иккала Дорилфунни тарих саҳифасида колдирган ва тарбия қилган мутахассисларнинг интеллекти билан тараққиёт мустаҳкамланмоқда ва янги Ўзбекистон ўз изида давом этмоқда, ҳам табиий, ҳам гуманитар фанлар арбобларининг механизми билан, худди шундай техник фанларнинг ҳам! Бу ҳақиқат, чунки бу иккала Дорилфунунни бутун дунё олимлари тан олади, ҳатто андоза ҳам! Бу менинг қатъий фикрим!»\nБу мавзудаги асосли гаплар ва пойтахт шаҳримизда амалга оширилаётган улкан бунёдкорлик ишлари ҳақида ЎзАда ёритилган қуйидаги мақолани завқ-шавқ, кўтаринки руҳ билан ўқишга таклиф этамиз.\nТошкент шаҳар ҳокимлигида ўтказилган очиқ мулоқотда Жаҳонгир Ортиқхўжаев миш-мишларга ойдинлик киритди\nБугун Тошкент шаҳар ҳокимлигида пойтахт туманлари ҳокимлари, халқ депутатлари Тошкент шаҳар Кенгаши депутатлари ва журналистлар иштирокида очиқ мулоқот бўлиб ўтди.\nУнда 2019 йилда амалга оширилиши кутилаётган режалар ҳақида батафсил маълумот берилди.\n– Тошкент шаҳрида жорий йилда 32 триллион сўмлик инвестиция дастури амалга оширилади. Шундан 2 миллиард 700 миллион доллар маблағ тўғридан-тўғри инвестициялар орқали жалб қилиниши режалаштирилган, – деди Тошкент шаҳар ҳокимининг иқтисодиёт ва тадбиркорлик масалалари бўйича биринчи ўринбосари Шерзод Хаджизодаев. – Пойтахтнинг ялпи ички маҳсулоти 2018 йилда 53 триллион сўмни ташкил этди. 2019 йилда бу кўрсаткич 62 триллион сўмга етказилиши кутилмоқда. Хусусий секторда ўтган йили 12 мингта янги корхона ташкил қилинган бўлса, жорий йилда 25 мингдан кўпроқ хусусий корхоналар ташкил этилиши режалаштирилган. Тошкент шаҳрида инвестицияларни жалб қилиш натижасида 110 мингта янги иш ўринлари яратилиши кутилмоқда.\nТаъкидланишича, ўтган йили Тошкент шаҳрида 3200 та бўш турган бино аниқланди. Бугунги кундан шундан 2 мингдан ортиғида мулк эгалари иш бошлаган. Шаҳарнинг аҳолиси зич яшаётган Шайхонтоҳур, Олмазор туманларида янги ишлаб чиқариш корхоналарини яратиш учун жой масаласи энг долзарб масала ҳисобланади. Шунинг учун, Президентимиз ташаббуси билан Тошкент вилоятининг пойтахтга туташ қисмидан 40 гектар ер майдони технопаркларни барпо этиш мақсадида ажратилган. Жорий йилда 19 триллион 800 миллиард сўм маблағ давлат бюжетига туширилади. Тошкент шаҳрининг ички йўлларида йиллар давомида носозликлар бор эди. Ўтган йили шаҳардаги ички йўлларни таъмирлашга 50 миллиард сўм маблағ сарфланган бўлса, жорий йилда 150 миллард сўм ажратилади.\n– 2017 йили Тошкент шаҳрида 7 минг 976 та хонадон ўз эгаларига топширилган эди, – дейди Тошкент шаҳар ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари Даврон Ҳидоятов. – 2018 йилда эса пойтахтда 11 минг 400 хонадонли уйлар қурилган. Дастлабки ҳисобга кўра, бугун пойтахтда 750 мингта оила яшайди. Улардан 150 мингтасининг уйга эҳтиёжи бор. Буни ҳисобга олиб жорий йилда 20 мингта хонадон қурилади. Бундан ташқари, айни пайтда Олмазор тумани Ёшлик шаҳарчасида таъмирлаш ишлари олиб борилмоқда. Ишчилар уч сменада ишламоқда. Қурилиш ишлари тез кунларда якунланади.\nХабарингиз бор, оммавий ахборот воситаларида Тошкент шаҳридаги иккита олий таълим муассасаси шаҳар ташқарисига кўчирилиши мумкин, деган хабарлар тарқалди. Тошкент шаҳар ҳокими Жаҳонгир Ортиқхўжаев Мирзо Улуғбек номидаги Ўзбекистон Миллий университети ҳамда Ислом Каримов номидаги Тошкент давлат техника университетларининг шаҳардан ташқарига кўчирилиши ҳақида оммавий ахборот воситаларида тарқатилган маълумотлар орқали хабар топганини, бу гап-сўзлар асоссиз эканини маълум қилди.\nОчиқ мулоқотда шаҳар ҳокими фаолиятидаги энг катта муаммони айтди.\n– Уйлари бузилиш режасига тушган аҳолининг 60 фоизи берилган компенсацияни олиб, бошқа жойга кўчиб кетишга рози, бироқ қолганлари ўз уйидан кўчиб кетишни истамайди, – деди Жаҳонгир Ортиқхўжаев. – Ваҳоланки, биз уларнинг ҳар бирига ҳозирги яшаб турган жойидан ҳам яхшироқ жойни таклиф қилиб чиқаяпмиз. Мақсадимиз аҳолини рози қилиш. Фуқароларимиз пойтахтимизда амалга оширилаётган ислоҳотларни тўғри тушунишини истардик.\nОчиқ мулоқотда журналистлар саволларига тегишли тартибда жавоб берилди.\nМана ўша асоссиз миш-мишга сабаб бўлган хабар:\n16:23 15 Февраль 2019 Жамият\nЎзбекистонинг энг машҳур олийгоҳларидан бири саналган Ўзбекистон Миллий университети шаҳар ташқарисига кўчирилиши мумкин. Бу ҳақда Иқтисодиёт ва саноат вазирлиги ҳузуридаги Прогнозлаштириш ва макроиқтисодий тадқиқотлар институти директори ўринбосари Турсун Аҳмедов 15 февраль куни Ахборот ва оммавий коммуникациялар агентлигида Ўзбекистон Республикаси Президентининг “Урбанизация жараёнларини тубдан такомиллаштириш чора-тадбирлари тўғрисида”ги фармони ижросини таъминлаш юзасидан амалга оширилаётган ишларга бағишланган матбуот анжумани вақтида маълум қилди.\n“Халқ сўзи“ мухбирининг маълум қилишича, Аҳмедов, шунингдек, Миллий университет ёнида жойлашган Ислом Каримов номидаги Тошкент Давлат техника университети ҳам шаҳар ташқарисига кўчирилиши мумкинлигини билдирган.\n“Ҳозирда шаҳар меъморчилиги бўйича жаҳон тажрибасини ўрганяпмиз. Мақсадимиз – йирик шаҳарларда олий ўқув юртлари ва илмий тадқиқот муассасалари жойлашувини тўғри ташкил этиш. Ўрганишларимиздан маълум бўлишича, дунёнинг ривожланган мамлакатларида университетлар ва илмий институтлар одатда шаҳар ташқарисида ёки атрофида жойлаштирилган.\nЎзбекистон Миллий университети, Тошкент давлат техника университети ҳам, балки 5 йил, балки 10 йилдан кейиндир, шаҳар ташқарисига кўчирилиши мумкин.\nТалабалар шаҳарчаси яқинда обод қилинди, бу албатта қувонарли ҳол. Лекин мазкур ҳудуд обод қилинди дегани университетлар кўчирилмайди дегани эмас“, деган Аҳмедов “Халқ сўзи“ мухбири билан суҳбатда.\nNext story «Адиб ва жамият» йўналишида бир неча китоблар нашр қилинди\nPrevious story Яхши таклиф ва ташаббуслар ўртага ташланди


йўлламоқдамиз. Бизни қийнаётган оғир саволга жавоб борми — Сўх-Риштон йўли қачон очилади? Сўх халқи ҳамон аросатда. Қўшни давлатнинг айрим ...\nРиштонлик тадбиркор Дилшод Болтабоев «Фейсбук»даги саҳифасида туман Деҳқон бозори МЧЖ томонидан бозор ҳудудида қурилган халқ кутубхонани 10 кун ... партияси сайтида хабар берилишича, яқинда халқ депутатлари Риштон туман кенгашидаги бўшаган ўринлар учун бўлиб ўтган сайловларда ғалаба ...\nэътибор қаратмагани сабабли эгаллаб турган лавозимидан озод этилди. Риштон тумани тиббиёт бирлашмаси бошлиғи ўринбосари О.Қосимова, туман тиббиёт ... берилган топшириқларни суст бажаргани учун вазифасидан озод этилди. Риштон туманида 103 тез тиббий ёрдам хизмати ишларини талаб даражасида ...\nЎсаровни Сўх тумани ҳокими вазифасига тайинланди. Эслатиб ўтамиз, Риштон туман ҳокими Ғайрат Мамадалиев туман ҳокими вазифасидан озод этилиб, ...\nдепутатлари Риштон туман Кенгашининг навбатдан ташқари сессияси бўлиб ўтди. Бу ҳақда вилоят ҳокимлиги ахборот хизмати хабар берди. Унда вилоят ҳокими, Ўзбекистон ... шу кунга қадар Сўх тумани ҳокими бўлиб ишлаган Таваккалжон Раҳимовни Риштон тумани ҳокими этиб тайинлаш тўғрисида вилоят ҳокимининг қарорлари ...\nтеша тегмаган латифалари ва кутилмаган луқмалари ила машҳур бўлган, Риштон тумани деҳқон бозорида печка сотадиган Дима Қаюм (Дилшод Болтабоев) ... ҳурмати, ишончи боис қисқа вақтда керакли маблағ йиғилди. Дилшод Риштон тумани ҳокимига ҳам учраб, унинг розилигини олгач, бозор ичида «Рошидоний ...\nвилоятининг Риштон туманидаги деҳқон бозорида республикамизнинг бошқа ҳудудларида учрамайдиган китоб растаси бор. Бошқа расталарда китоблар сотилса, бу ерда ... маҳаллий тадбиркор — 34 ёшли Дилшоджон Болтабоевдир. Айни пайтда Риштонлик китобсеварларнинг жонига ора кираётган бу масканнинг дунёга келишида ...


Ўзбекистон Республикасида назорат-касса машиналарини жорий этиш бўйича давлат идоралараро комиссия тўғрисида НИЗОМ\nСавдо-сотиқда ва хизматлар кўрсатишда аҳоли билан пул ҳисоб-китобларини Ўзбекистон Республикаси Молия вазирлиги томонидан тасдиқланган шакллар бўйича қатъий ҳисобот берилувчи ҳужжат ҳисобланувчи квитанциялар ёзмасдан, талонлар, чипталар ёки уларга тенглаштирилган бошқа чеклар бермасдан (бундай ҳужжатларни ёзиш ёки бериш мажбурий бўлган тақдирда) амалга оширувчи юридик шахслардан белгиланган энг кам ойлик иш ҳақининг 100 баравари миқдорида, жарима чоралари қўллангандан сўнг йил мобайнида қонунни бузиш такроран содир этилганда эса — 200 баравари миқдорида жарима ундирилади, у белгиланган тартибда бюджетга ўтказилади.\n1995 йилнинг 1 январидан бошлаб касса машиналарига эга бўлмаган ёҳуд рўйхатга олиш пайтида Ўзбекистон Республикаси ҳудудида фойдаланиш учун рухсат этилган назорат-касса машиналарининг Давлат реестрига киритилмаган назорат-касса машиналарига эга бўлган янгидан ташкил этилган савдо корхоналари ва ташкилотларини рўйхатга олиш тақиқлансин.\nМазкур қоида Ўзбекистон Республикаси Молия вазирлиги, Давлат солиқ қўмитаси, Марказий банк ва Адлия вазирлиги томонидан тасдиқланган рўйхатга кўра савдо корхоналари, ташкилотлари, муассасаларининг айрим тоифаларига жорий этилмайди. Булар ўз фаолиятлари хусусиятига қараб аҳоли билан ҳисоб-китобни назорат-касса машиналарисиз амалга оширишлари мумкин.\n3. Назорат-касса машиналари жорий этиш бўйича Давлат идоралараро комиссияси таркиби ҳамда «Назорат-касса машиналарини жорий этиш бўйича Давлат идоралараро комиссияси тўғрисида Низом» 1* ва 2-иловаларга мувофиқ тасдиқлансин.\nназорат-касса машиналарига эга бўлмаган ёхуд Ўзбекистон Республикаси ҳудудида фойдаланиш учун рухсат этилган назорат-касса машиналарининг Давлат реестрига киритилмаган аҳоли билан пул ҳисоб-китобларини амалга оширувчи янги ташкил этилаётган корхоналар, муассасалар ва ташкилотларнинг рўйхатдан ўтказилишига йўл қўймаслик устидан қаттиқ назорат ўрнатсинлар.\n1994 йил 26 декабрдаги\nЎзбекистон Республикасида назорат-касса машиналарини жорий этиш бўйича давлат идоралараро комиссия тўғрисида\n1. Ўзбекистон Республикасида назорат-касса машиналарини жорий этиш бўйича давлат идоралараро комиссияси Ўзбекистон Республикаси қонунлари асосида ишлайди ҳамда Ўзбекистон Республикаси Конституциясига, Вазирлар Маҳкамаси қарорларига, Ўзбекистон Республикаси Президенти фармойишлари ва фармонларига ҳамда ушбу Низомга амал қилади.\n2. Қуйидагилар Давлат идоралараро комиссиясининг асосий вазифалари ҳисобланади:\nЎзбекистон Республикасидан қўллашга рухсат этилган назорат-касса машиналарига нисбатан техникавий талабларни ишлаб чиқиш ва тасдиқлаш;\nреспубликада қўллашга рухсат этилган назорат-касса машиналари моделларини Давлат реестри тарзида белгилаш;\nреспубликада қўллашга рухсат этилган назорат-касса машиналари Давлат реестрини шакллантириш, жорий этиш ва унга доимо тузатишлар киритиб бориш;\nреспубликани назорат-касса машиналари билан таъминлаш, назорат-касса машиналаридан фойдаланган ҳолда аҳоли билан пул ҳисоб-китоблари тизимининг фаолият кўрсатишини таъминлаш бўйича тадбирлар режасини ва инновация дастурини ишлаб чиқиш ҳамда ушбу тадбирларни амалга ошириш;\nназорат-касса машиналарини республикадаги корхоналар томонидан ишлаб чиқарилиши учун уларнинг моделларини тасдиқлаш;\nхизматлар кўрсатиш соҳасини назорат-касса машиналари билан таъминлаш ва улардан фойдаланишга доир идоралараро масалаларни ҳал этиш.\n3. Давлат идоралараро комиссияси ўзига юклатилган вазифаларга мувофиқ:\nсавдо ва хизматлар кўрсатиш соҳаси корхоналарининг назорат-касса машиналарини қўллаган ҳолда аҳоли билан ҳисоб-китобларни амалга ошириш, жорий этиш ва фаолият кўрсатишини таъминлаш бўйича вазирликлар ва идоралараро, ҳокимликлар ва корхоналар ишини мувофиқлаштиради ҳамда назорат қилади;\nназорат-касса машиналарига нисбатан республикада амалда бўлган техникавий талабларга мувофиқ уларни синаб кўришни ва экспертизадан ўтказишни ташкил қилади;\nназорат-касса машиналарининг янги моделларини Давлат реестрига киритиш тўғрисида талабномаларни кўриб чиқади ва қарор қабул қилади ҳамда маънавий эскирган ва талабларга номувофиқ бўлган назорат-касса машиналари учун мумкин бўлган фойдаланиш муддатларини белгилайди;\nтурли идораларнинг назорат-касса машиналарини жорий этиш, уларнинг ишлаш имкониятини қўллаб-қувватлаш ва улардан фойдаланиш масалалари бўйича ўзаро ҳамкорлик қилишига тааллуқли бўлган ҳужжатларни кўриб чиқади ва тасдиқлайди;\nсавдо ва хизматлар кўрсатиш соҳаси корхоналарида назорат-касса машиналаридан фойдаланиш устидан назоратни ташкил қилади;\nсавдо ва хизматлар кўрсатиш соҳаси корхоналарида назорат-касса машиналарини жорий қилишга ва улардан фойдаланишга доир барча зарур ахборотларни республика Ҳукуматига тақдим этади.\n4. Давлат идоралараро комиссиясига қуйидаги ҳуқуқлар берилади:\nвазирликлар, идоралар ва корхоналардан Давлат идоралараро комиссиясининг ҳуқуқ доирасига кирувчи масалалар бўйича ахборотни талаб қилиш ва олиш;\nвазирликлар, идоралар, ташкилотлар ва корхоналар раҳбарларининг назорат-касса машиналарини жорий этиш ҳамда ишлатиш масалалари бўйича ҳисоботларини эшитиш;\nреспубликада назорат-касса машиналари билан таъминлаш, уларни жорий этиш ва ишлатиш масалалари бўйича республика вазирликлари, идоралари, ҳокимликлари ва корхоналари томонидан бажарилиши мажбурий бўлган қарорлар қабул қилиш;\nзарурат бўлганда ишчи гуруҳлар, вақтинчалик меҳнат жамоалари тузиш ва уларнинг ишида қатнашиш учун вазирликлар, идоралар, шунингдек, мулкчилик шаклларидан қатъи назар, корхоналар, мутахассисларини белгиланган тартибда жалб этиш.\n5. Давлат идоралараро комиссияси таркибига:\nМарказий банк вакиллари киради.\n6. Давлат идоралараро комиссиясининг шахсий таркиби Вазирлар Маҳкамасининг қарори билан тасдиқланади.\n7. Давлат идоралараро комиссияси раиси:\nкомиссия ишларини ташкил этади ва унинг зиммасига юклатилган вазифаларнинг бажарилиши учун жавоб беради;\nкомиссия фаолият ҳамда республикада назорат-касса машиналари билан таъминлаш, уларни жорий этиш ва ишлатишга доир ишларнинг аҳволи тўғрисида Вазирлар Маҳкамасига ҳисоб беради.\n8. Давлат идоралараро комиссияси ўз ишларини унинг раиси томонидан тасдиқланган режаларга мувофиқ ташкил қилади.\n9. Давлат идоралараро комиссияси мажлисини унинг раиси, у бўлмаган вақтда эса ўринбосари ўтказади.\nДавлат идоралараро комиссиясининг мажлиси баённома тарзида расмийлаштирилади. Давлат идоралараро комиссиясининг мажлис баённомалари ва унинг фаолиятига оид бошқа ахборотлар мажлис ўтказилгандан кейин 5 кун мобайнида, материалларни жўнатиш йўли билан, комиссия аъзоларига ҳамда бошқа манфаатдор ташкилотлар ва шахсларга маълум қилинади.


COVID-19 қурбонлари сони бугунга келиб бир миллиондан ошиб кетган. Дунё бўйлаб 33,5 миллиондан зиёд киши коронавирус юқтириб олган.\nТОШКЕНТ, 29 сен — Sputnik. Жаҳон соғлиқни сақлаш ташкилоти (ЖССТ) соғлиқни сақлаш бўйича фавқулодда вазиятлар дастури директори Майкл Райан коронавирус билан боғлиқ ўлим ҳолатларининг сони расмий маълумотлардан кўра, ҳойнаҳой, камроқ эканини маълум қилди.\n“Сизни тинчлантириш учун - мамлакатлардаги бахтсиз ҳодисалар ёки бошқа касалликларнинг COVID-19 га ёзиб қўйилиши даргумон. Эҳтимол, бу ҳисоб-китоблар мукаммал эмасдир. Бу рақамлар коронавирус билан боғлиқ барча ҳолатларини (COVID дан ўлим – таҳр.) ўз ичига олмайди деб тахмин қилиш мумкин”, – деди Райан онлайн брифингда. Унинг сўзларидан РИА Новости иқтибос келтирмоқда.\nЖССТ 11 март куни янги коронавирус тарқалишини пандемия деб эълон қилди.\nWorldometers маълумотларига кўра, энг кўп ўлим АҚШ (209 минг), Бразилия (142 минг) ва Ҳиндистонда (96 минг) қайд этилган.


#МарказийОсиёнингЎзгаришРецепти - Slow Food International\nHome » #МарказийОсиёнингЎзгаришРецепти\nИқлим ўзгариши бизнинг сайёрамизга ва таомларимизга таҳдид солмоқда. Агар ёшингиз 18 дан 35 гача бўлган оралиғда бўлса ҳамда Қозоғистон, Қирғизистон, Тожикистон, ёки Ўзбекистонда яшасангиз,\n2017 йил 27 ноябрдан 31 декабргача Слоу Фуд компаниясига аъзо бўлинг #УзгаришОшхонаси:\nСлоу Фуднинг фейсбукдаги расмий саҳифаларига обуна бўлинг: Slow Food International ва Слоу Фуд, Вконтакте ва Инстаграмда: @Slowfood_international\nОзиқ-овқат ишлаб чиқариш, овқатланиш тизими ва иқлим ўзгариши бўйича шахсий фикрингизни ҳар қандай ўзига хос йўл билан йўлланг, #ЎзгаришРецепти ва #СлоуФуд хэштегларидан, ижтимоий ахборот воситаларидан фойдаланган ҳолда, ўз танишларингизга эстафетани узатинг. Масалан:\n– Маҳаллий етиштирилган мавсумий озиқ-овқатлардан фойдаланиб гўштсиз ва маҳсулотларни чиқиндига чиқармасдан қандай қилиб ўз #ЎзгаришларРецептингизни тайёрлаётганингиздан фотогалерея тайёрланг ёки уни видео тасмага туширинг;\n– Иқлим, овқатланиш, турмуш тарзининг салбий ўзгаришига қарши курашиш бўйича оддий ва барчага тушунарли чора-тадбирлар ҳақида анимацион ролик тайёрланг;\n– Озиқ-овқатни қаерда ва қандай танлашингиз, climate-friendly менюни қандай тайёрлашингиз ҳақида live-стримингнинг бир нечта сериясини тасмага туширинг;\n– Дўстларингиз ҳамда ўқувчиларингиз учун Climathon ёки climate challenge уюштиринг.\nва Италияда ўтадиган «Терра Мадре Салон Вкуса 2018» учрашувининг таклифномасини қўлга киритинг!*\nЎз ҳақингиздаги қуйидаги маълумотларни ёзишни унутманг:\n*Слоу Фуд энг фаол ва креатив иштирокчилар орасидан тўрт мамлакатдан биттадан ғолибларни танлаб олади. Ғолиблар 2018 йил 20-24 сентябрда Туринда ўтадиган Терра Мадре Салон Вкуса Слоу Фуд ҳаракатининг асосий тадбирида қатнашиш имкониятини қўлга киритадилар. Улар миллий делегациялар таркибига киритилади ва авиа билетлари ҳамда тадбир ўтказиладиган кунлари турар жой харажатлари қопланади.


27 Май 17:30\nNUR-SULTAN. Kazinform – ҚР Президенти Қасим-Жомарт Тоқаев ЕОИИ ва учинчи давлатлар ўртасида музокаралар олиб бориш ва битимлар тузиш бўйича ишларни тезлаштиришга чақирди, деб хабар беради Kazinform мухбири.\n«Ушбу мураккаб даврда учинчи давлатлар ва интеграция бирлашмалари билан иқтисодий ҳамкорликни кенгайтириш ва чуқурлаштириш масаласи алоҳида долзарб аҳамият касб этмоқда. Бу йўналиш Қозоғистоннинг ЕОИИ органларига раислигининг устувор йўналишларидан бири сифатида ҳам белгиланди», - деди Қасим-Жомарт Тоқаев Олий Евроосиё иқтисодий кенгаши йиғилишида.\nДавлат раҳбари ўтган йил охирида ШҲТ билан ўзаро англашув меморандуми имзоланганини эслади.\n«Менимча, аниқ лойиҳа ва ташаббуслар муҳокамасини бошлаб, тезроқ ишни амалий йўлга қўйишимиз керак. Бугун биз Индонезия билан эркин савдо шартномаси бўйича музокараларни бошлаяпмиз. Ҳиндистон билан музокаралар олиб борилмоқда, Мўғулистон билан келишув ишлаб чиқиш босқичида. Ҳозирги шароитда ушбу вектор алоҳида аҳамиятга эга, шунинг учун менимча, комиссия ва Ҳукуматлар бу ишни тезлаштириши керак», - деди Давлат раҳбари.\n#Евроосиё иқтисодий иттифоқи #Қозоғистон Президенти


Хитой аэропортида қалбаки ҳужжатни бир сонияда аниқловчи тизим ўрнатилади\nХитой аэропортида қалбаки ҳужжатни бир сонияда...\n10.04.2018 20:56 0 3042\nХитойлик муҳандислар аэропортда автоматик рўйхатдан ўтишда юзни танишга қодир янги тизимдан фойдаланиш ниятида. Тизим бутун мамлакат бўйлаб қўлланилишидан олдин, дастлаб Чанша шаҳридаги аэропортда (жорий йилнинг май ойида), кейин эса Шенси провинциясидаги Юйлинь аэропортида қўлланилади, деб хабар берди «NV.ua».\nҲозирги кунда юзни танишга қодир қўшимча тизим Хитойда жойлашган 62 та аэропортнинг 557 коридорида мавжуд, жумладан, Шанхай халқаро аэропортида ҳам.\nМазкур тизими йилига 30 миллион йўловчига хизмат кўрсатишга қодир аэропортда синаб кўрилганида, у тахминан 80 фоиз аниқликда ишлаган ва жуда самарали бўлган.\n«Ҳужжатнинг ҳақиқийлигини текшириш, йўловчининг юзи билан шахсни тасдиқловчи гувоҳномадаги суратни солиштириш учун бир сониядан камроқ вақт кетади», — дейди Чунцин институти интеллектуал хавфсизлик маркази Ши Юй.\nОлимнинг айтишича, агарда тизим ўрнатилгудек бўлса, йўловчилар рўйхатга олиш жараёнида қийналиб навбат кутиб ўтирмасдан, шундай ўтиб кетаверишади, ҳамма ишни тизимнинг ўзи бажаради.\nХитой аэропорт юзни танишга қодир тизим


Ўзбекистон 08:51 / 16.10.2020 8185\nМарказий Осиёга уюштирган турнеси давомида Бирлашган Миллатлар Ташкилоти бош котибининг Марказий Осиё масалалари бўйича махсус вакили Наталья Герман 14 октябрь оқшомда Тошкентга ташриф буюрди. У Kun.uz мухбири билан суҳбатда расмий Тошкент жаҳон аренасида эришган сиёсий ғалабага тўхталиб ўтди.\n«Аввало мен президент Шавкат Мирзиёев ва бутун Ўзбекистон халқини тарихий воқеа билан табриклайман. 13 октябрда 169та давлат қўллаб-қувватлови билан Ўзбекистон БМТнинг Инсон ҳуқуқлари бўйича кенгаши аъзосига айланди. Ўзбекистон БМТнинг бу муҳим механизмида 2021 йилнинг январь ойидан бошлаб, кейинги 3 йил мобайнида фаолият юритади.\nАйни вақтда, мен Ўзбекистоннинг ушбу муҳим маррагача босиб келган мақсадли ва жиддий йўлига бироз тўхталмоқчиман. Буни 2017 йилдан бошлашни хоҳлардим, чунки айнан ўша йили ҳукумат томонидан 5 йил давомида мамлакатни барча жабҳасини ривожлантириш тўғрисида 5 босқичли стратегия қабул қилинган эди. Албатта, жаноб президент томонидан стратегик ҳужжатда таъкидланган жабҳалардан бири — Ўзбекистондаги асосий инсон ҳуқуқлари ва эркинликларини ҳурмат қилиш ва ривожлантириш борасидаги қилинадиган катта ишлар.\n2018 йилда биз бутун жаҳон инсон ҳуқуқлари декларациясининг 70 йиллигини нишонладик. Ўзбекистонда ушбу ҳужжат юбилейини жамият ривожланишида муносиб равишда нишонлаш муносабати билан миллий ҳаракат ва тадбирлар дастури қабул қилинди. 2018 йил ноябрь ойида Самарқанд шаҳрида ўтказилган инсон ҳуқуқлари бўйича биринчи Осиё форумида иштирок этганлигим мени жуда қувонтирди. Ёдингизда бўлса, биз ўшанда асосан жаноб президентнинг саъй-ҳаракатлари натижасида юзага келган Самарқанднинг минтақадаги янги ҳамкорлик даражасини ифода этувчи шукуҳи ҳақида гапирган эдик. Ушбу саъй-ҳаракатлар халқаро ҳамжамият, айниқса БМТ томонидан тўлиқ ва муносиб равишда қўллаб қувватланишига ишончим комил.\nЎзбекистон ўз зиммасига олган барча мажбуриятларни бажаришни давом эттирмоқда ва 2017 йилда ишлаб чиқарилган ҳужжат бўйича президент томонидан амалга оширилган саъй-ҳаракатлар 13 октябрда мевасини берди. БМТ бош котибининг Марказий Осиё минтақасидаги инсон ҳуқуқлари бўйича махсус вакили сифатида айтаманки, мен учун бу ҳолат Ўзбекистоннинг ўз истаги билан зиммасига олган вазифаларни жиддий ва қатъият билан бажараётгани исботидир. Ўзбекистон БМТнинг инсон ҳуқуқлари бўйича кенгашига аъзо бўлиши билан инсон ҳуқуқлари мавзусининг бутун критерияларини ўзининг кўп сонли аҳолиси орасида энг юқори даражага чиқариш ва мустаҳкамлаш вазифа ва мажбуриятларини яна бир бор ўз зиммасига олди. Шунингдек Ўзбекистон ушбу йўналишдаги минтақалараро ва халқаро ҳамкорликни янада ривожлантириш ва бу борада кўмакка муҳтож мамлакатларга ёрдам бериш вазифаларини ҳам ўз зиммасига олди. Бу воқеа бутун Марказий Осиё минтақаси учун улкан қадам бўлди, деб ҳисоблайман.\nМен яна бир бор давлат ҳаётидаги ушбу муҳим тарихий ҳодиса билан Ўзбекистонни табриклаб қоламан ва келгусидаги олиб бориладиган ишларда омад тилайман, чунки бу жуда катта масъулиятни ҳам талаб этади. Барча мамлакатлар бу йўналишда Ўзбекистонни қўллаб-қувватлайди», — деган у.\nЭслатиб ўтамиз, 2020 йил 13 октябрь куни БМТ Бош ассамблеяси сессиясида бўлиб ўтган сайловларда Ўзбекистон ўз тарихида илк бор БМТнинг Инсон ҳуқуқлари бўйича кенгаши аъзолигига уч йил муддатга – 2021-2023 йилларга сайланди. Мамлакат учун БМТга аъзо 191 давлатдан 169таси овоз берди.


Қўшиқчиларни лицензиядан маҳрум қилиш билан танилган...\n10.06.2020 23:38 0 4309\n10 июнь куни «Ўзбекконцерт» давлат муассасасида навбатдан ташқари йиғилиш бўлиб ўтди.\nЙиғилишни маданият вазири Озодбек Назарбеков олиб борган. Унда ташкилий масала кўрилиб, 2017 йилдан буён муассасага раҳбарлик қилиб келган Одилжон Абдуқаҳҳоров бошқа ишга ўтганлиги муносабати билан муассаса директорининг ижодий масалалар бўйича ўринбосари лавозимида ишлаб келган Алишер Жамолдинов вақтинча директор вазифасини бажарувчи этиб тайинланди.\nАлишер Жамолдинов 1975 йилда туғилган. Маълумоти олий. 1999 йилда Мухтор Ашрафий номидаги Тошкент давлат консерваториясининг шарқ мусиқаси факультетини тамомлаган.\nЭслатиб ўтамиз, ўз вақтида «Ўзбекконцерт» санъаткорларни лицензиядан маҳрум қилиши билан анча муҳокамаларга сабаб бўлганди.


Инвестиция лойиҳаларининг амалга оширилиши ва ташқи савдони мониторинг қилиш инспекцияси ташкил этилди\nИнвестициялар 24 август 2020 120\n2020 йил 18 августда Ўзбекистон Республикаси Президентининг ПФ–6042-сонли «Республикада экспорт ва инвестиция салоҳиятини янада ривожлантиришга оид қўшимча чора-тадбирлар тўғрисида»ги Фармони қабул қилинди.\n- Вазирлар Маҳкамасининг Инвестициялар, экспортни қўллаб-қувватлаш ва ташқи иқтисодий алоқалар масалалари котибияти;\n- Саноат ва унинг базавий тармоқларини ҳамда корпоратив алоқаларини ривожлантириш масалалари департаменти ҳисобланади.\nФармонга кўра, ҳар бир ҳудудда «саноат кластерлари» ташкил этилади.\n- Президентнинг олий даражадаги ташрифлари давомида имзоланган ҳужжатлари ижросини назорат қилиш;\n- стратегик корхоналар иштирокидаги инвестиция лойиҳаларининг тўлиқ ва ўз вақтида бажарилиши устидан назоратни ташкил этиш;\n- маҳаллийлаштириш жараёнини янада такомиллаштириш, бюджет ташкилотлари, бюджет маблағларини олувчилар ва мониторинг юритиладиган корхоналар томонидан импорт қилинган маҳсулотларнинг асосланганлигини ўрганиш бўйича функциялари юкланди.\nИнспекция фаолияти Ҳукумат комиссияси томонидан мувофиқлаштирилади, деб хабар беради Адлия вазирлиги матбуот хизмати.


Қизлар ўғил болаларни майдонга чақирди (фото)\n4 октябрь, 2018, 22:25\nЎзбекистон U-19 аёллар терма жамоаси 20-28 октябрь кунлари Бишкек шаҳрида Осиё чемпионати саралаш баҳсларида иштирок этади. Бишкек майдонларида қизларимиз Қирғизистон, Гуам, Мальдив ороллари ва БАА аёллар терма жамоалари билан тўқнаш келади.\nМуҳим учрашув олдидан бугун "Бунёдкор" академияси ўқув майдонида назорат ўйини ўтказилди. Унда футболчи қизларимиз ўғил болалардан ташкил топган "Бунёдкор"га қарши ўйнади. Учрашув 1:1 ҳисобидаги дуранг билан ниҳоя топди.\nЎзбекистон U-19 аёллар терма жамоаси 15 октябрь куни яна йиғинади. 18 октябрь куни эса Осиё чемпионатининг саралаш баҳсларида иштирок этиш учун Қирғизистоннинг Бишкек шаҳрига йўл олади.


Афғонистоннинг илк темир йўли ишга тушди\n21 январ 2021, Тошкент вақти: 22:22\nХайратон-Мозори Шариф шаҳарлари ўртасида ўзбекистонлик мутахассислар қурган темир йўл ишга тушди.\nБу ҳақда хабар қилган Би-Би-Си радиоси маълумотига кўра, 75 километрлик йўлдан илк бор етти вагонли поезд ўтиб, Термиздан Мозори-Шариф станциясига кириб борган.\n12.уз ахборот портали Хайратон шаҳар ҳокими Хожи Нажибга таяниб хабар қилишича, ўзбекистонлик мутахассислар афғонистонлик ҳамкасбларига темир йўлдан фойдаланишни ўргатадилар.\nУч йилдан сўнг магистрал йўл назорати афғонистонлик мутахассислар зиммасига ўтади.\nЖорий йил 4 август куни Ўзбекистон ва Афғонистон ўртасида эришилган келишувга мувофиқ ўзбекистонлик темир йўлчилар 75 километрлик Хайратон-Мозори Шариф темир йўлидан уч йил давомида тижорат мақсадларида фойдаланади.\nМазкур темир йўл жорий йил февралида қуриб битказилган. Ўзбекистонлик мутахассислар ушбу темир йўл қурилишини Хирот шаҳригача етказишни режалаган.\n165 миллион долларлик мазкур лойиҳа Осиё тараққиёт банкининг гранти ҳамда Афғонистон ҳукумати маблағи (15 миллион доллар) ҳисобига амалга оширилмоқда.


Ўзбекистонда касалланиш кўпайиб кетаётгани сабаблари айтилди,...\n23.06.2021 15:05 0 3544\nБугун АОКАда ўтказилган брифингда Коронавирусга қарши курашиш штаби аъзоси Севара Убайдуллаева қуйидагиларни санаб берган:\nАҳоли орасида ниқоблар тақилмай қўйилгани — бу инфекцияни одамдан одамга юқиш учун жуда қулай шароит, яъни ҳозир кунлар иссиқ, ҳаво қуруқ — вируснинг ҳавода ҳаракатланишига тўсқинлик йўқ ва у бемалол инсонларнинг юз ва қўл терисига ёки кўз шиллиқ қаватига, бурундан нафас оламиз — ҳаводаги вирус бурун шиллиқ қавватига ёки томоққа тушади ҳамда ҳужайра ичига кириб, касаллик чақиришга имконият қидиради;\nБир оила аъзоларидан ташқари бир неча оилалар ва одамлар сони 30 дан ортиб кетмоқда;\nтадбирлар ёпиқ жойларда, умумий сиғимдан 50% дан ортиқ одамлар иштироки кузатилмоқда, яъни агар 100 кишилик тўйхонада тадбир бўлса, талаб бўйича 50 кишидан ортмаслиги керак, лекин бугунги кунда тўй-ҳашамларда 100-150 тадан одам иштирок этмоқда;\nниқоблар тақилмайди ва спиртли антисептиклар билан тез-тез қўллар ишлов берилмайди.\nАхир биз тўй-ҳашамларга кўнгил очиш учун борамиз, унда овқатланиш керак, бунда узоқ давом этувчи суҳбатлар ва мулоқотлар бўлади. Буларнинг ҳаммаси — коронавирус тарқалишига катта замин яратмоқда», дейди мутахассис.\nМутахассиснинг гапларига қўшилмасдан иложимиз йўқ. Касаллик тарқалишига юқоридаги ҳолатлар ҳам сабаб бўлаётгани эҳтимоли бордир. Аммо сабаблар орасида бир вақтнинг ўзида юз минглаб одамни бир жойда тўплаб, бир неча миллиард сўм сарфлаб ҳар бир вилоятда ўтказилаётган фестиваллар кўрсатилмагани савол туғдиради. Кўчада маскасиз юрилса, касаллик юқадию, фестивал ва дискотекаларда юқмайдими?..\nфестивал касаллик коронавирус


2. Дубайдан ҳовли сотиб олмоқчимисиз марҳамат! 136 мамлакат вакиллари бунинг учун 71 миллиард доллар сарфлашди\n3. Тезкор хабар: Трампнинг инагурация маросимида Ўзбекистон номидан Бахтиёр Ғуломов қатнашмоқда!\n4. Астанадаги маслаҳатлашувлар жуда оғир ўтмоқда\n5. Сурия тинчлиги: Ҳукумат ва мухолифат бир стол атрофида\n6. АҚШ давлат департаментида оммавий истеъфолар бошланди!\nАҚШ давлат департаментида оламшумул ўзгаришлар юз бермоқда. Бир вақтнинг ўзида бир нечта дипломатлар ўз лавозимларини тарк этишмоқда. Жумладан АҚШ давлат котибининг Европа ва Евросиё ишлари бўйича ёрдамчиси Виктория Нуланд ҳам истеъфога чиқарилди.\n7. Телефоннинг касофати: она ўлди, қизалоғи эса оғир аҳволда\nТурли ўйинлар, ўзини ўзи расмга олиб, тарқатиш, телефонда узлуксиз мулоқот каби қарамликлар... Буларни санаб адоғига етиб бўлмайди. Минг афсуски, инсоннинг жисми эмас, фикру зикри билан боғлиқ бу касалликлар натижасида табиий ўлим уларга ўз ўрнини бўшатиб бермоқда.\n9. Туркия рублга ўтадими?\n10. Машҳур ёзувчи Исоқжон Нишонов Ўш театрига саҳналаштириш учун ўз асарларини бепул туҳфа этди\n11. "Шўрпешоналар": Нефт мамлакатлари жаҳон кубогида UZBEK BOXING LEGENDS TEAMга қарши рингга чиқаётганлар хусусида\n12. "Ажойиб Хитой" ғояси: Пекинда парламент сессияси бошланди\nРежа ўз ичига, тўкин жамият қуриш, ислоҳотларни чуқурлаштириш, қонун устиворлигини таъминлаш тамойилларини олган бўлиб, давлат ана шу асосда иш кўради.\n13. Назарбоев Мирзиёевга: Биз сизни жуда кутган эдик!\nҚозоғистон раҳбари Нурсултон Назарбоев давлатимиз раҳбари Шавкат Мирзиёевнинг Оқ Ўрда қароргоҳида қабул қилди. "Мен чин қалбимдан, биродарларча “қозоқ заминига хуш келибсиз” дейман. Биз сизни жуда кутган эдик. Бу сизнинг Қозоғистонга президент сифатидаги илк ташрифингиздир.\n14. Тошкентда Ислом Каримов сиймоси акс этган 68 ҳайкал лойиҳаси намойиш этилди\nТанловда Ўзбекистон, Украина, Жанубий Корея, Туркманистон, Италия, Австралия ва Германиядан 58 нафар ҳайкалтарош қатнашди. Улар томонидан жами 68 лойиҳа тақдим этилган. Танлов ғолиблари таркиби Ўзбекистон ҳукумати томонидан тасдиқланган ҳакамлар ҳайъати томонидан аниқланади.\n15. "Навбаҳор" нинг 45 кунлик, 6 ўйиндан иборат мағлубиятсиз, 4 баҳслик эса қуруқ сериясига "Пахтакор" барҳам берди!\nХусусан вилоят ҳокимлиги, шахсан ҳоким Хайрулло Бозоровнинг эътибори туфайли молиявий жиҳатдан тўкис таъминотга эга бўлаётган наманганлик футболчилар, ғамхўрликларга лаббай дея жавоб бериб, юқори савияда ўйин намойиш этишди.


Олий ҳарбий таълим муассасаларига ўқишга қабул қилиш тартибига ўзгартиришлар киритилди\n09.04.2019 10:12 0 794\nЎзбекистон Республикаси Мудофаа вазирлигининг олий ҳарбий таълим муассасаларига ўқишга қабул қилиш тартиби тўғрисидаги низомга ўзгартиришлар Адлия вазирлигида давлат рўйхатидан ўтказилди. Бу ҳақда «Ҳуқуқий ахборот» каналида хабар берилди.\nНизомга кўра, олий ҳарбий таълим муассасаларига ўқишга киришни хоҳлаган номзодлар томонидан мудофаа ишлари бўлимига бир қатор ҳужжатлар билан биргаликда яшаш жойидан тавсифнома ҳамда оила аъзолари сони ҳақидаги маълумотнома ҳам топширилиши лозим эди.\nЎзгартиришларга асосан мазкур талаб бекор бўлди.\nЭндиликда ишлаётган (ўқиётган) номзодларгина иш (ўқиш) жойидан тавсифнома ҳамда маълумотнома олиб келиши лозим. Ишламаётган (ўқимаётган) номзодлардан бу ҳужжатлар талаб қилинмайди.\nМудофаа вазирлиги ҳарбий таълим\nХориж 30/07, 02:36\nКоронавирус 21/07, 09:58\nРоссия Мудофаа вазирлиги коронавирусга қарши вакцина тайёр бўлганини эълон қилди\nКоронавирус 11/06, 16:11\nҲарбий хизматга саралаб олинганлар коронавирусга таҳлил топширди


Qalampir.uz - Ондатра овчилари “овланди”\n17:38, 13.02.2018 Жамият\n“Шоввоз”ларнинг бундай хатти-ҳаракатлари натижасида ҳайвонот дунёсига 22 миллион 391 минг 200 сўм миқдорида зарар етказилган.\nИнсон ўзини ўраб турган атроф-муҳитга эҳтиёткорлик билан муносабатда бўлиши лозим деб ёзади Ўзбекистон Республикаси Экология ва атроф-муҳитни муҳофаза қилиш сайти. Ўзбекистон Республикасининг “Ҳайвонот дунёсини муҳофаза қилиш ва ундан фойдаланиш тўғрисида”ги Қонунида ушбу тартибни бузган шахсларга нисбатан тегишли жазо белгиланиши кўзда тутилган.\nАммо орамизда баъзан қонунларни “четлаб ўтиш”га уринадиганлар ҳам учраб туради. Қашқадарё ва Сурхондарё вилоятлари бўйича Биохилмахиллик ва муҳофаза этиладиган табиий ҳудудларни муҳофаза қилиш ва улардан фойдаланишни назорат қилиш инспексияси ходимлари томонидан ўтказилган назорат тадбири давомида худди шундай қонунбузилиш ҳолатига дуч келинди.\nКасби туманидаги Пандрон қишлоғида яшовчи фуқаролар Арслон ва Бурхон Йўлдошевлар Қарши-Миришкор автомобиль йўли четидаги каналдан тақиқланган, қўлбола қафаслар ёрдамида 26 бош ондатрани ноқонуний тарзда овлаганликлари аниқланди. “Шоввоз”ларнинг бундай хатти-ҳаракатлари натижасида ҳайвонот дунёсига 22 миллион 391 минг 200 сўм миқдорида зарар етказилган.\nУшбу ҳолат юзасидан тегишли тартибда вилоят прокуратурасига маълумот киритилиб, айбдорлар жавобгарликка тортилди.\nУнутмаслик керакки, табиатдаги ҳеч бир жонзот эгасиз эмас. Уларни овлаш, тутиб олиш, ундан ўз манфаати йўлида фойдаланишга йўл қўйилмайди.\n16:31, 08.01.2019 11 666\nПиёда умрига зомин бўлган ҳайдовчи қидириляпти\n13:49, 07.01.2019 8 148\n16:11, 18.12.2018 17 384\n14:42, 15.12.2018 1 431\n19:02, 14.12.2018 9 903


Guli мода шоусидан кейин модел қизлар ва гуллар қуршовида.\nЎтган ҳафта Москвада Mercedes-Benz Модалар ҳафтаси бошланди. Тадбирнинг учинчи кунида ўзбекистонлик дизайнер Guli бичган кўйлаклар намойиш қилинди.\nGuli бу президент Ислом Каримовнинг тўнғич қизи Гулнора Каримовадир. Мода, айниқса аёллар либосларида ҳеч вақо тушунмаганим боис Guli бичган кўйлакларга баҳо бера олмайман. Лекин бу кўйлаклар 2 апрел куни Москвадаги Халқаро савдо маркази залида ўтказилган намойишга йиғилганлар томонидан яхши қабул қилинганини айтиш мумкин. Ҳар қалай Guliга шундай туюлгани аниқ. Чунки шоудан кейин Guli “ўз муваффақиятини” Москвадаги энг ҳашаматли ресторанлардан бири ҳисобланмиш “Большой”да “ювиб” берди.\nГулонора Каримова уюштирган базми-жамшидга ташриф буюрган 150 меҳмон орасида, “Большой” ресторани ходимларининг айтишича, Россиянинг энг олди олигарх миллиардерлари Алишер Усмонов ва Искандар Маҳмудов, жиноят оламида “Тайванчик” дея ном чиқарган "авторитет" Олимжон Тўхтаохунов, қўшиқчи Филлип Киркоров, бир нечта сенатор ва депутатлар, “қандайдир турк олифтаси” ва бошқа бойвачча ва корчалонлар бўлган.\n“Большой” ресторани ходимларига кўра, хайрия кечаси, деб расмийлаштирилган ва унинг харажатларини Ўзбекистоннинг Испаниядаги фавқулодда ва мухтор элчиси Гулнора Каримова ҳомийлик қиладиган “Ўзбекистон маданияти ва санъати форуми” жамғармаси кўтарган. "Хайрия кечасида ё Ўзбекистон маданиятини ривожлантириш, ё етим болаларни сийлаш учун молиявий кўмак йиғилиши айтилган эди", деди “Большой” ресторани официантларидан бири камина билан хос суҳбатда.\nЛекин барча меҳмонлар тўплангач етимларга ёрдам бериш мақсадида уюштирилгани айтилган “хайрия кечаси” дизайнер Guli ва айни пайтда Ўзбекистонннг БМТдаги вакиласи Гулонора Каримова ясаган қимматбаҳо тақинчоқлар шоусига айланиб кетган.\nОфициант қизнинг айтишича, Guli “хайрия кечаси”да меҳмонлар учун тортилган тансиқ мева ва миллий егуликларни Ўзбекистондан махсус самолëтда ўзи билан олиб келган. “Ресторанимиз фақат ичимликларни етказиб берди”, деди официант қиз.\nМезбон ўзбекистонлик, дастурхон ўзбекча, меҳмонлар асосан россиялик бўлса-да, “хайрия кечаси” “Ландон” ёки “Лос Анжелос”нинг энг олижаноб хонадонларида ўтказиладиган зиёфатлардан қолишмаган. Guli ясаган тақинчоқларнинг ҳар бири намойиш қилинганда¸ гулдурос қарсаклару “браво” қичқириқларидан ташқари, “русчасига анча отиб олишган” меҳмонлар ҳар сафар мезбоннинг қўлига ўпичлар қўндиришган. “Лекин бояқишни қўлини ўпишавериб, хуноб қилиб юборишди. Мен кўп кечаларни кўрганман, лекин мунақасини!...”, деди хос суҳбатда официантлик қилган қиз.\nУнинг айтишича, “хайрия кечаси”нинг энг асосий “номери” Guli брэнди номи билан қимматбаҳо тошчалар билан “безатилган” iPhone телефонининг тақдим этилиши бўлган. “Ялтир-юлтур” iPhone кўрсатилганидан кейин Guliнинг қўлини, айниқса кўп ўпишгани ва, айниқса¸ Филлип Киркоров унинг олдидан кетмасдан ўпичбозликда жонбозлик кўрсатганини гапириб берди “Большой” рестораниниг яна бир ходими.\n“Большой”даги “хайрия кечаси”да намойиш қилинган Guli номидаги iPhone ва тақинчоқларнинг етим-есирларга ёрдам бериш ёки Ўзбекистон маданиятини кўтаришга алоқаси бўлганми, буни айтиш қийин.\nЛекин президентнинг тўнғич қизи, айни пайтда Испаниядаги Ўзбекистон элчиси, айни пайтда БМТдаги Ўзбекистон вакили, айни пайтда Ўзбекистон маданияти ва санъати, етим-есирлар ва ёшлар ҳомийси, айни пайтда қўшиқчи Гугуша, айни пайтда дизайнер Guli ва кўплаб бошқа лавозим ва мақомлар соҳиби Гулонора Каримовага алоқадор кўплаб интернет нашрлари Москванинг ҳашаматли “Большой” ресторанида “хайрия кечаси” ўтказилгани ҳақида хабар бермади.\nСўнгги сўз ўрнида: Ўзбекистон маданияти ва санъатининг бугунги аҳволи ўта аянчли ва ҳақиқатан ёрдамга муҳтожлигига Савицкий номидаги Нукус санъат музейидан рус авангард рассомлари мўйқаламига мансуб 2000 дан ошиқ ноёб ва қимматбаҳо асарларнинг йўқолгани яққол мисолдир.\nКуни-кеча эса "Ўзбеккино" миллий агентлиги мулозими Озодлик билан суҳбатда, Москвадаги киноархивда сақланаётган "Ўзбекфилм" асарларидан нусха олиш учун 1000 АҚШ доллари топилмаётганини айтди.


Чемпионлар Лигаси формати ўзгариши кутилмоқда\n20 октябрь, 2020, 01:20\nТеглар:УЕФА чемпионлар лигаси | УЕФА\nЯкуний қарор 2021 йилда эълон қилиниши кутилмоқда.\nУЕФА Чемпионлар Лигаси турнир форматини ўзгартириши мумкин. Бу 2024/25 йилги мавсумда амалга ошади, дея хабар тарқатмоқда "The Telegraph".\nМанбанинг маълум қилишича, гуруҳ босқичида иштирок этувчи жамоалар сони 36 тагача оширилиши кутилмоқда. Ташкилот мутасаддилари бу масалани кўриб чиқишга тайёрланяпти. Ҳозирча, 32 та клуб 8 та гуруҳга бўлинган ҳолда, ушбу босқичда қатнашмоқда.\nКенгайтиришнинг иккита варианти ўрганиляпти: Биринчисида ҳар бир клуб 10 та учрашув, хусусан, 5 та меҳмон ва 5 та ўз майдонида ўйин ўтказади. Иккинчи вариантда эса, ҳар бир жамоа 10 та рақиб билан биттадан ўйин ўтказиши кўзда тутилган.\nУЕФА супертурнирдан воз кечди\nУЕФА еврокубокларнинг ҳозирги форматини сақлаб қолиши мумкин


“Beeline”дан виртуал ёрдамчи Telegram-bot | Futura – ҳаммаси ахборот технологиялари, маркетинг ва стартаплар ҳақида “Beeline”дан виртуал ёрдамчи Telegram-bot – Futura – ҳаммаси ахборот технологиялари, маркетинг ва стартаплар ҳақида\n2019 йил 24 май, Тошкент. “Beeline” мижозлар билан дистансион алоқа имкониятларини кенгайтиради ва машҳур Телеграм мессенжери платформасида расмий чат бот ишга туширилишгани ҳақида эълон қилади. У қулай ва тушунарли интерфейсга эга бўлиб, хизматлар ҳақида керакли маълумотларни фойдаланувчиларга тақдим эта олади.\nКомпания янги алоқа каналларининг барча техник имкониятларидан фойдаланган ҳолда, мижозларга қизиқ, фойдали ва қулай IT-ечимларини таклиф қилмоқда. Аҳолининг аксарият қисми Телеграм мессенжеридан фойдаланишларини ҳисобга олиб, “Beeline” абонентларга хизмат кўрсатишнинг янги усулини жорий қилди.\n“Beeline Uzbekistan” боти билан фойдаланишни бошлаш учун қидирув манзилида @BeelineUzbBot ёзувини киритинг. Кейин бот сизга ўзи ҳақида маълумот, йўриқномалар, шунингдек, буйруқлар рўйхати ёки экрандаги мавжуд тугма буйруқларини намойиш этади. “Beeline”нинг Телеграм-боти билан ишлаш бепул, фойдаланувчи фақат интернет-трафикни сарфлайди.\nБир тугмани босиш билан, “Beeline Ўзбекистон” ўзининг мижозларига онлайн маълумот учун қулай хизматни тақдим этади:\n– “Шахсий кабинет” бўлимида сиз баланс, мавжуд тариф режаси, пакетлар баланси ва уланган хизматларнинг рўйхати билан танишишингиз мумкин. Шунингдек, тариф режасини ўзгартириш, хизматларни улаш, шунингдек мобил алоқа учун сарфланган харажатларни назорат қилиш мумкин;\n– “Тўлов” бўлимида хисобни тўлдириш усулларидан бирини танлашингиз мумкин;\n– “Тарифлар” бўлимида ўзингизга мос таруф режасини танлашингиз мумкин;\n– “Интернет учун” бўлимида – керакли интернет-пакетни танлаб, уни ёқтириш мумкин.\n“Unitel” компанияси 1996 йилда асос топган. Компаниянинг тижорат фаолияти 1997 йилнинг 25 сентябр куни бошланган. 2006 йилнинг 12 сентябр кунидан “Unitel” МЧЖ “Beeline” савдо белгиси остида хизмат кўрсатиб келмоқда.\nБугунги кунда “Beeline” Ўзбекистондаги энг йирик алоқа оператори. 2018 йилнинг натижаларига кўра компаниянинг абонент базаси 9,1 миллион кишини ташкил этди.\n10 йил аввал, 2008 йилнинг 2 декабр куни “Unitel” компанияси Ўзбекистонда биринчи бўлиб 3G тармоғи ишга туширилиши ҳақида эълон қилди. 2014 йилнинг 4 сентябр куни “Beeline” Ўзбекистонда илк бор 4G LTE тармоғини ишга туширди. Уч йил мобайнида компания 4G тармоғини Ўзбекистоннинг 20дан зиёд шаҳарларида кенгайтирди.\n“Unitel” МЧЖ ва “Buzton” ҚК МЧЖ компаниялари “VEON” Компаниялар гуруҳи таркибига киради. VEON Ltd. (VEON Ltd. акциялари NASDAQ ва Euronext Amsterdam биржаларида рўйҳатдан ўтган ва бугунги кунда 235 миллиондан зийод абонентлар учун шахсий интернет-хизматларда биринчи бўлиш истагида бўлган глобал алоқа операторидир.\n“Unitel” МЧЖ матбуот котиби:\nFacebookda biz bilan birga bo‘l: https://www.facebook.com/beeline.uz\nTwitterda bizdan boxabar bo‘lib tur: https://www.twitter.com/beeline_uz\nOdnoklassnikida bizni muhokama qil: https://www.odnoklassniki.ru/beeline.uz\n«Билайн»га янги раҳбар келмоқда\nWant create site? Find Free WordPress Themes and plugins.Сергей Афонин 2019 йил 1 мартдан «Beeline Uzbekistan» бош директори лавозимини бажаришга киришади. Бу ҳақда «VEON» компаниясига таяниб Xabar нашри ёзмоқда. Хабарда таъкидланишича, Афонин 3 йилдан бери компанияга раҳбарлик қилиб келаётган Дмитрий Шуков ўрнини эгаллайди. Сергей Афонин Ставрополь давлат университети тарих ва юридик факултети битирувчиси саналади. Did you find […]\nҚандай қилиб ва нима учун “Beeline” “USENET”ни қўллаб қувватлайди?\nWant create site? Find Free WordPress Themes and plugins.Марказий Осийода биринчи “USENET” дигитал-конференцияси анъанага кўра 2018 йилнинг 27 апрел куни Тошкент шаҳрида бўлиб ўтади. Beeline Ўзбекистон уч йилдан буён ушбу тадбирнинг бош хомийси бўлиб келмоқда. Компания қандай тарзда ва нима учун ушбу лойиҳани қўллаб қувватлаши ва “USENET 2018”да у нимани тақдим қилишини “Beeline”дан сўрадик. Бугунги […]\n16 aprel 16:28\n“Beeline” етакчи авиакомпаниялар бортларида интернет-пакетларни тақдим этади\nWant create site? Find Free WordPress Themes and plugins.2019 йил 17 май, Тошкент. Beeline Ўзбекистон абонентлари учун илк маротаба йирик халқаро авиалинияларда ва «Ўзбекистон Ҳаво Йўллари» миллий авиакомпанияси бортларида интернет-пакет хизмати! Энди Beeline Ўзбекистон абонентлари AeroMobile оператори тармоғидан самолёт бортида интернет-пакетга уланишлари мумкин! Интернет-пакетга уланиш, 2019-йил 15-майдан бошлаб, фақат олдиндан тўлов тизими абонентлари учун амал […]\n17 мая 0:05\nҚадамлар эвазига Гиглар: Beeline‘дан янги акция\nWant create site? Find Free WordPress Themes and plugins.«Қадамлар эвазига Гиглар» акциянинг иштирокчисига айланганингизда меъёрий кунлик қадамлар бажариладиган бўлса ҳар куни 100 МБ интернет-трафикга эга бўлишингиз мумкин. Бу ҳақда мобил оператор ўз сайтида хабар беради. Акция иштирокчисига айланиш учун Сиз қуйидагиларни бажаришингиз керак: – Beeline Uzbekistan мобил иловасини юклаб олиш керак; – Акция саҳифасида шартларни қабул […]\n3 iyul 11:46\nWant create site? Find Free WordPress Themes and plugins.Октябрда ушбу иловадан 9,3 миллион одам фойдаланган, бир йил олдин бу кўрсаткич 7,2 миллион эди. Mediascope тадқиқот компанияси 2018 йилнинг октябрь ойида аҳолиси 100 мингдан ортиқ бўлган Россия шаҳарларидаги 12-64 ёшдаги Телеграм мобил иловасининг фойдаланувчилари бўйича маълумотларни тақдим этди. Ушбу маълумотлар РБК каналида маълум қилинди. Телеграм иловасига […]\n“Beeline” чексиз трафик билан ТВ томоша қилиш қобилиятига эга бўлган янги авлод онлайн-кинотеатрини ишга туширмоқда\nWant create site? Find Free WordPress Themes and plugins. 2019 йил 12 апрел, Тошкент. Энг йирик алоқа оператори “Beeline Ўзбекистон” янги авлоддаги рақамли маҳсулот – “Beeline-TV” мултиплатформали хизматини тақдим этмоқда. “Beeline” абонентлари учун кундалик ва ойлик обуна доирасида томоша қилиш учун бепул телевидение, шу жумладан, бепул телеканаллар, минглаб хорижий филмлар ва телекўрсатувлар, маҳаллий санъаткорларнинг эксклюзив […]\n12 aprel 23:35


Шавкат Мирзиёев: «Эпидемиологик вазият яхшиланганидан фойдаланиб, карантин режимини аста-секин юмшатмасак бўлмайди»\nЎзбекистон президенти Шавкат Мирзиёев 5 май куни видеоселектор йиғилиши аввалида коронавирус инфекциясига қарши кураш доирасида амалга оширилаётган ишларга яна бир бор алоҳида тўхталиб ўтди.\n«Бутун инсоният коронавирус билан бирга, иқтисодий инқирозга ҳам қарши курашаётганини ҳаммамиз кўриб, кузатиб турибмиз.\nЯратганга шукур, бугун Ўзбекистонда эпидемиологик вазият тобора барқарорлашиб боряпти. Кундан кунга касалликка чалинганларга нисбатан соғайган беморлар сони кўпаймоқда. Карантинга янги олинганларга нисбатан анча кўп одам ундан чиқарилмоқда.\nНатижада бугунги кунда коронавирус юқтирган 2 минг 204 нафар бемордан 1 минг 454 нафари ёки 66 фоизи тўла соғайди.\nБу борада халқимизга, айниқса, фермер ва тадбиркорларга қулайлик яратиш учун карантин талабларини юмшатиш бўйича дастлабки қадамларни қўйдик», – деди Шавкат Мирзиёев.


09:44 04.03.2020 (Янгиланган 09:45 04.03.2020)\nИнсонпарварлик ёрдами таркибида бир марталик стерил қўлқоплар, ҳимоя комбинезонлари, ҳавони фильтрлаш маскалари ва бошқа буюмлар бор.\nТОШКЕНТ, 4 мар – Sputnik. Кеча 3 март куни Ўзбекистон Хитойга иккинчи партия инсонпарварлик ёрдамини юборди, деб хабар қилмоқда Фавқулодда вазиятлар вазирлиги.\n“Ўзбекистон Республикаси Президентининг топшриғига асосан 2020 йилнинг 3 март куни соат 15:30 да Махсус борт навбатдаги инсонпарварлик ёрдами билан коронавирусга қарши курашиш учун амалий кўмак бериш мақсадида Хитой Халқ Республикасига учиб кетди”, - дейилган хабарда.\nМудофаа вазирлигининг CASA C-295 русумли ҳарбий самолёти Тошкентдан Урумчига жўнаб кетди.\nИнсонпарварлик ёрдамининг иккинчи партиясига ҳам, биринчи партияда бўлгани каби – бир марталик стерил қўлқоплар, ҳимоя комбинезонлари, ҳавони фильтрлаш маскалари ва бошқа буюмлардан иборат, дейилган хабарда.\nЭслатиб ўтамиз, 12 феврал кун Ўзбекистон Хитойга "Ил-76" ҳарбий самолётида биринчи партия инсонпарварлик ёрдамини жўнатган эди.